qundao/data-zh-poetry huggingface dataset:
春游
作者：黄廷用
朝代：明

莺花三月媚，春服试初成。水暖看鱼戏，村明信马行。珠林僧入定，瑶藻客同声。醉采群芳细，归来两鬓盈。芳郊饶客思，天鸟舞东风。细柳芽全别，名花香自同。云幽轻著屦，日午远闻钟。漫道寻春早，仙桃几树红。
春游·其一
作者：黄廷用
朝代：明

莺花三月媚，春服试初成。水暖看鱼戏，村明信马行。珠林僧入定，瑶藻客同声。醉采群芳细，归来两鬓盈。
春游·其二
作者：黄廷用
朝代：明

芳郊饶客思，天鸟舞东风。细柳芽全别，名花香自同。云幽轻著屦，日午远闻钟。漫道寻春早，仙桃几树红。
晚怀
作者：黄廷用
朝代：明

雨暗江村风叶飞，雷声□地响空扉。寻经傍架嫌书乱，煮药凭炉莫□微。
朱晦庵墓道有述
作者：黄廷用
朝代：明

连朝得得冲寒雨，何处青山起白云。洞里故留飞鹤迹，岩中犹隐卧龙文。九峰树色如相挹，百道溪流不可闻。歇马嘉禾寻故事，石桥无语立斜曛。徽国上公名百世，鬼神传梦此朱林。山分罗带天风静，地抱金沙雨露深。十里松杉团野色，三秋蘋藻荐遥心。前峰本是重云掩，偏喜登临霁午阴。
朱晦庵墓道有述·其一
作者：黄廷用
朝代：明

连朝得得冲寒雨，何处青山起白云。洞里故留飞鹤迹，岩中犹隐卧龙文。九峰树色如相挹，百道溪流不可闻。歇马嘉禾寻故事，石桥无语立斜曛。
朱晦庵墓道有述·其二
作者：黄廷用
朝代：明

徽国上公名百世，鬼神传梦此朱林。山分罗带天风静，地抱金沙雨露深。十里松杉团野色，三秋蘋藻荐遥心。前峰本是重云掩，偏喜登临霁午阴。
杂咏
作者：黄廷用
朝代：明

山月春台含树影，浮光斜映翠微中。逢僧未罄明心话，几点钟声出梵宫。绝顶春山树木稀，前村缥缈暮云飞。江山举目还依旧，曾柰人民半已非。
杂咏·其一
作者：黄廷用
朝代：明

山月春台含树影，浮光斜映翠微中。逢僧未罄明心话，几点钟声出梵宫。
杂咏·其二
作者：黄廷用
朝代：明

绝顶春山树木稀，前村缥缈暮云飞。江山举目还依旧，曾柰人民半已非。
柏子漂
作者：黄廷用
朝代：明

丰山迤逦来何许，山下一潭广且深。中有五龙能作雨，旱时三日洒为霖。当年驻跸多神贶，昭□祠宫出帝心。宸笔奎文光汉碣，共传柏子是桑林。昔人传此蟠龙地，龙德正中不少留。夹日翔云飞太液，乘雷兴雨润芳洲。恩波岁及三千界，神彩宵悬十二楼。欲荐蘋蘩何所问，一泓秋水古祠头。
柏子漂·其一
作者：黄廷用
朝代：明

丰山迤逦来何许，山下一潭广且深。中有五龙能作雨，旱时三日洒为霖。当年驻跸多神贶，昭□祠宫出帝心。宸笔奎文光汉碣，共传柏子是桑林。
柏子漂·其二
作者：黄廷用
朝代：明

昔人传此蟠龙地，龙德正中不少留。夹日翔云飞太液，乘雷兴雨润芳洲。恩波岁及三千界，神彩宵悬十二楼。欲荐蘋蘩何所问，一泓秋水古祠头。
柳亭（即歙山其先御史尝家于此至中翰彬移于西湖因号焉）
作者：黄廷用
朝代：明

柱史当年曾卜筑，月明时有读书声。移家湖上泉源迥，鸣佩日边云树横。几度关山清夜梦，偏多杨柳故园情。何时得扫风前叶，纸帐绳床过此生。
楼上对月
作者：黄廷用
朝代：明

银汉无云霜月白，拥书不寐独登楼。庭前半落空山影，纵有芳尊柰尔愁。湖海萍踪何日定，故乡今夜月同明。嫦娥不管关山杳，偏照寒斋客里情。
楼上对月·其一
作者：黄廷用
朝代：明

银汉无云霜月白，拥书不寐独登楼。庭前半落空山影，纵有芳尊柰尔愁。
楼上对月·其二
作者：黄廷用
朝代：明

湖海萍踪何日定，故乡今夜月同明。嫦娥不管关山杳，偏照寒斋客里情。
榕城春日
作者：黄廷用
朝代：明

自从五月入江城，犹滞故园三日程。万里驱驰还是客，百年行止总浮生。夜来每系松楸梦，春到宁忘杨柳情。安得干戈不阻绝，归人搔首乐升平。
槐野王太史原韵
作者：黄廷用
朝代：明

由来卜筑避天街，此日幽栖意更谐。无客蓬蒿从满径，有时鸟雀自驯阶。云中歌鼓五侯第，塞上旌旗千里怀。闭户著书愁未得，傍人休拟草玄斋。
次太保东湖公陈雷梦语
作者：黄廷用
朝代：明

东望湖深总渺茫，那堪临老别情长。忽闻鸿雁蜚声远，复苦风霜入骨凉。珥笔至今惭太史，疑珠原不愧穹苍。知心尚有陈雷在，一读新诗一断肠。
次太史王槐野卜居
作者：黄廷用
朝代：明

堂构初成向玉街，即闻丝竹雅声谐。宫云万朵鲜临屋，苑树千章翠入阶。我欲谈诗谋夜坐，客来载酒写春怀。旧时丞相曾开第，明月过墙隔一斋。
次始祖唐御史文江公游囊山韵
作者：黄廷用
朝代：明

古寺荒烟重，溪流脉脉斜。红花冲暮雨，白露点晴沙。慧窟犹唐月，禅心似汉花。谁期千载下，依旧属吾家。
次宗伯张玉溪斋居
作者：黄廷用
朝代：明

清昼閒云一鸟过，东风摇飏数槐柯。词林喜动阳春曲，睿藻惊传瑞雪歌。璚宇瑶坛连紫极，琅函宝箓按玄科。知公心与宸衷合，寒向青黎鬓欲皤。银汉云低仙署净，玉炉香袅道心玄。六花晓望清斋日，百谷春祈大有年。驾雾青鸾来海外，步虚白鹤舞风前。悬知太乙明禋夜，玉漏声残尚未眠。
次宗伯张玉溪斋居·其一
作者：黄廷用
朝代：明

清昼閒云一鸟过，东风摇飏数槐柯。词林喜动阳春曲，睿藻惊传瑞雪歌。璚宇瑶坛连紫极，琅函宝箓按玄科。知公心与宸衷合，寒向青黎鬓欲皤。
次宗伯张玉溪斋居·其二
作者：黄廷用
朝代：明

银汉云低仙署净，玉炉香袅道心玄。六花晓望清斋日，百谷春祈大有年。驾雾青鸾来海外，步虚白鹤舞风前。悬知太乙明禋夜，玉漏声残尚未眠。
次张学士水南见赠韵
作者：黄廷用
朝代：明

新开绿野芳春酒，漫泛桃源曲水觞。机轴文章传大雅，江山形胜发清狂。隔沙渔浦多烟雨，故堞人家半夕阳。三十年前曾客此，不知今日是他乡。
次户侍霖原侄孙赠翰撰环江还朝韵
作者：黄廷用
朝代：明

共次夔龙舜日边，曾将礼乐献三千。暂违天上游名岳，岂是人间作谪仙。魏阙承恩仍玉笋，汉宫缓步复金莲。独惭山寺牵缨冕，芳草萋萋花满川。直北星辰望不穷，明朝策马各西东。尊当霞绮含斜日，篷寄江舟带晚风。回首不堪离别处，论心仍在梦魂中。何缘桑梓联姻娅，况复官阶几地同。
次户侍霖原侄孙赠翰撰环江还朝韵·其一
作者：黄廷用
朝代：明

共次夔龙舜日边，曾将礼乐献三千。暂违天上游名岳，岂是人间作谪仙。魏阙承恩仍玉笋，汉宫缓步复金莲。独惭山寺牵缨冕，芳草萋萋花满川。
次户侍霖原侄孙赠翰撰环江还朝韵·其二
作者：黄廷用
朝代：明

直北星辰望不穷，明朝策马各西东。尊当霞绮含斜日，篷寄江舟带晚风。回首不堪离别处，论心仍在梦魂中。何缘桑梓联姻娅，况复官阶几地同。
次答司勋侄元日待朝之作
作者：黄廷用
朝代：明

十年骑马向金扉，灯烛通宵殿宇辉。拱极呼嵩齐九有，调元叶律自三微。蓬莱共庆联珠履，纶綍谁能缉衮衣。我爱仲容如玉树，上林先得早春归。金爵铜龙辟晓扉，星文物彩倍光辉。天回王律开黄道，人立瑶台望紫微。喜列汉官同委佩，欢传虞帝欲垂衣。春云细绕仙阶暖，谒圣还从宝阁归。
次答司勋侄元日待朝之作·其一
作者：黄廷用
朝代：明

十年骑马向金扉，灯烛通宵殿宇辉。拱极呼嵩齐九有，调元叶律自三微。蓬莱共庆联珠履，纶綍谁能缉衮衣。我爱仲容如玉树，上林先得早春归。
次答司勋侄元日待朝之作·其二
作者：黄廷用
朝代：明

金爵铜龙辟晓扉，星文物彩倍光辉。天回王律开黄道，人立瑶台望紫微。喜列汉官同委佩，欢传虞帝欲垂衣。春云细绕仙阶暖，谒圣还从宝阁归。
次蒋侍御重阳后病起登丰山韵
作者：黄廷用
朝代：明

司马著书应病暍，起来徐步上高峰。帘栊近月低相映，洞壑归云远更浓。白日不悬车下景，青年那复镜中容。当筵喜有琼瑶赠，何处山城杳暮钟。秋杪升高同谢眺，天南缥缈起云峰。若迷桂岭乡心远，莫为湘江客思浓。皂盖逢人如有问，青山何处不相容。请看陶令开三径，敢儗王公食万钟。
次蒋侍御重阳后病起登丰山韵·其一
作者：黄廷用
朝代：明

司马著书应病暍，起来徐步上高峰。帘栊近月低相映，洞壑归云远更浓。白日不悬车下景，青年那复镜中容。当筵喜有琼瑶赠，何处山城杳暮钟。
次蒋侍御重阳后病起登丰山韵·其二
作者：黄廷用
朝代：明

秋杪升高同谢眺，天南缥缈起云峰。若迷桂岭乡心远，莫为湘江客思浓。皂盖逢人如有问，青山何处不相容。请看陶令开三径，敢儗王公食万钟。
次郑都谏壶阳赠言
作者：黄廷用
朝代：明

今日承恩得赐归，久知性与俗相违。冥鸿作伴声何眇，寒月窥人色自辉。南盻溪山乘小艇，岁栽兰桂绕重扉。别君万里思君处，目断青霄王树依。一鄂长安始息机，恰逢小雪带风飞。即遵绿渚登仙棹，不见红尘上客衣。转觉春来随意适，休言岁晚与心违。几人白首青云外，来往江头坐钓矶。
次郑都谏壶阳赠言·其一
作者：黄廷用
朝代：明

今日承恩得赐归，久知性与俗相违。冥鸿作伴声何眇，寒月窥人色自辉。南盻溪山乘小艇，岁栽兰桂绕重扉。别君万里思君处，目断青霄王树依。
次郑都谏壶阳赠言·其二
作者：黄廷用
朝代：明

一鄂长安始息机，恰逢小雪带风飞。即遵绿渚登仙棹，不见红尘上客衣。转觉春来随意适，休言岁晚与心违。几人白首青云外，来往江头坐钓矶。
次院长后九月十日对菊
作者：黄廷用
朝代：明

今岁黄花何太晚，秪缘闰月再重阳。凭阑更喜花如昨，紫阁朱衣送酒尝。
次龚云冈宫谕赏莲韵
作者：黄廷用
朝代：明

五陵城曲禁门开，有客看花日日来。迥出金盘承露润，初分玉井倚云栽。珠玑细细回罗扇，纶綍丝丝合羽杯。试问花神可相待，秋时莫遣晚风催。冉冉芙蕖红欲开，清波分自御沟来。应怜秋月疏云度，著意春风细雨栽。词客漫劳青玉案，对君惟取碧筒杯。人生百岁浑如此，玄发何嫌白日催。
次龚云冈宫谕赏莲韵·其一
作者：黄廷用
朝代：明

五陵城曲禁门开，有客看花日日来。迥出金盘承露润，初分玉井倚云栽。珠玑细细回罗扇，纶綍丝丝合羽杯。试问花神可相待，秋时莫遣晚风催。
次龚云冈宫谕赏莲韵·其二
作者：黄廷用
朝代：明

冉冉芙蕖红欲开，清波分自御沟来。应怜秋月疏云度，著意春风细雨栽。词客漫劳青玉案，对君惟取碧筒杯。人生百岁浑如此，玄发何嫌白日催。
武夷有茶灶石酒杯洞大藏峰翰墨峰仙机岩棋盘石天壶峰大小廪石幔亭峰仙迹石水帘洞投龙洞汉祀坛大隐峰升真洞一线天灵岩石晚对峰虹桥金鸡洞钟峰玉女峰妆镜台铁笛岩天游峰钓矶石偶即景写怀馀未尽书也
作者：黄廷用
朝代：明

谁道虹桥路不通，犹传仙蜕锦函中。金鸡故乱钟声早，玉女遥悬镜影空。九曲棹歌嘘夜月，一横铁笛起秋风。石门烟雨天游晚，合与疏灯钓□□。我欲编茆曲水傍，白云黄鹤共翱翔。纵游芳草寻春远，閒对赤松驻日长。茶灶岩边泉渍冷，酒杯洞口月流光。分明迥与尘寰隔，大藏犹传翰墨香。东海安期不可招，生涯溪壑逸情饶。溯沿曲处疑山尽，行转通时觉水遥。织女机声随浪杳，羽人棋局落花飘。餐霞白首天壶里，廪石千年尚未消。不上幔亭上小舟，道人箫鼓泛中流。古今天地开仙迹，上下烟波破客愁。猿鹤曾惊涯树落，凫鸥长逐渚云浮。水帘空捲投龙稳，神彩高悬十二楼。璇题画阁魏王宫，灯火千年汉祀同。大隐何须朝市里，升真只在水云中。无端白日双厓断，有路青天一线通。衣湿洞云寒彻骨，石床晚对漏声穷。
武夷有茶灶石酒杯洞大藏峰翰墨峰仙机岩棋盘石天壶峰大小廪石幔亭峰仙迹石水帘洞投龙洞汉祀坛大隐峰升真洞一线天灵岩石晚对峰虹桥金鸡洞钟峰玉女峰妆镜台铁笛岩天游峰钓矶石偶即景写怀馀未尽书也·其一
作者：黄廷用
朝代：明

谁道虹桥路不通，犹传仙蜕锦函中。金鸡故乱钟声早，玉女遥悬镜影空。九曲棹歌嘘夜月，一横铁笛起秋风。石门烟雨天游晚，合与疏灯钓□□。
武夷有茶灶石酒杯洞大藏峰翰墨峰仙机岩棋盘石天壶峰大小廪石幔亭峰仙迹石水帘洞投龙洞汉祀坛大隐峰升真洞一线天灵岩石晚对峰虹桥金鸡洞钟峰玉女峰妆镜台铁笛岩天游峰钓矶石偶即景写怀馀未尽书也·其三
作者：黄廷用
朝代：明

东海安期不可招，生涯溪壑逸情饶。溯沿曲处疑山尽，行转通时觉水遥。织女机声随浪杳，羽人棋局落花飘。餐霞白首天壶里，廪石千年尚未消。
武夷有茶灶石酒杯洞大藏峰翰墨峰仙机岩棋盘石天壶峰大小廪石幔亭峰仙迹石水帘洞投龙洞汉祀坛大隐峰升真洞一线天灵岩石晚对峰虹桥金鸡洞钟峰玉女峰妆镜台铁笛岩天游峰钓矶石偶即景写怀馀未尽书也·其二
作者：黄廷用
朝代：明

我欲编茆曲水傍，白云黄鹤共翱翔。纵游芳草寻春远，閒对赤松驻日长。茶灶岩边泉渍冷，酒杯洞口月流光。分明迥与尘寰隔，大藏犹传翰墨香。
武夷有茶灶石酒杯洞大藏峰翰墨峰仙机岩棋盘石天壶峰大小廪石幔亭峰仙迹石水帘洞投龙洞汉祀坛大隐峰升真洞一线天灵岩石晚对峰虹桥金鸡洞钟峰玉女峰妆镜台铁笛岩天游峰钓矶石偶即景写怀馀未尽书也·其五
作者：黄廷用
朝代：明

璇题画阁魏王宫，灯火千年汉祀同。大隐何须朝市里，升真只在水云中。无端白日双厓断，有路青天一线通。衣湿洞云寒彻骨，石床晚对漏声穷。
武夷有茶灶石酒杯洞大藏峰翰墨峰仙机岩棋盘石天壶峰大小廪石幔亭峰仙迹石水帘洞投龙洞汉祀坛大隐峰升真洞一线天灵岩石晚对峰虹桥金鸡洞钟峰玉女峰妆镜台铁笛岩天游峰钓矶石偶即景写怀馀未尽书也·其四
作者：黄廷用
朝代：明

不上幔亭上小舟，道人箫鼓泛中流。古今天地开仙迹，上下烟波破客愁。猿鹤曾惊涯树落，凫鸥长逐渚云浮。水帘空捲投龙稳，神彩高悬十二楼。
海隅真隐
作者：黄廷用
朝代：明

禹甸佳山水，仙家此卜邻。烟波随钓艇，霞谷可樵薪。读罢锄云晓，诗成觅草春。息心荣利外，清世一高人。萧散越中客，夷犹海上人。长空飞鸟没，近渚狎鸥亲。倚榻长餐檗，荡舟一采蘋。羲皇今几世，时序不知春。地偏真远俗，性适即娱情。只与碧云侣，曾闻黄犬惊。春花各入意，风竹自成声。前浦深流绿，垂竿芳饵轻。
海隅真隐·其一
作者：黄廷用
朝代：明

禹甸佳山水，仙家此卜邻。烟波随钓艇，霞谷可樵薪。读罢锄云晓，诗成觅草春。息心荣利外，清世一高人。
海隅真隐·其三
作者：黄廷用
朝代：明

地偏真远俗，性适即娱情。只与碧云侣，曾闻黄犬惊。春花各入意，风竹自成声。前浦深流绿，垂竿芳饵轻。
海隅真隐·其二
作者：黄廷用
朝代：明

萧散越中客，夷犹海上人。长空飞鸟没，近渚狎鸥亲。倚榻长餐檗，荡舟一采蘋。羲皇今几世，时序不知春。
清明
作者：黄廷用
朝代：明

初试春衫出禁城，轻烟晴日是清明。南望乡关天万里，凤山云树独含情。十载长安似浪游，乘春时出紫宸楼。不知故国松楸绿，依旧东风锦水头。
清明·其一
作者：黄廷用
朝代：明

初试春衫出禁城，轻烟晴日是清明。南望乡关天万里，凤山云树独含情。
清明·其二
作者：黄廷用
朝代：明

十载长安似浪游，乘春时出紫宸楼。不知故国松楸绿，依旧东风锦水头。
渡关
作者：黄廷用
朝代：明

车骑关前过，人生底事忙。汴城分省辖，赵国续封疆。地设重关险，云流五色光。驱驰成病暍，瞻阙讵能忘。
游东林用韵二首
作者：黄廷用
朝代：明

拥衣步屧到东林，云覆茆斋曲径深。昼静苔侵茶灶冷，地偏竹绕石屏阴。蝉吟古树风声细，鱼跃方塘日影沉。醉卧藤床忘去路，麻姑樽酒故人心。病馀还觉冶游劳，风景悠然思转豪。水绕林深山日隐，洞开云净海天遥。浮生枉试腹中剑，尘世空藏笑里刀。我愿晚阴分石榻，英雄谁复说孙曹。
游东林用韵二首·其一
作者：黄廷用
朝代：明

拥衣步屧到东林，云覆茆斋曲径深。昼静苔侵茶灶冷，地偏竹绕石屏阴。蝉吟古树风声细，鱼跃方塘日影沉。醉卧藤床忘去路，麻姑樽酒故人心。
游东林用韵二首·其二
作者：黄廷用
朝代：明

病馀还觉冶游劳，风景悠然思转豪。水绕林深山日隐，洞开云净海天遥。浮生枉试腹中剑，尘世空藏笑里刀。我愿晚阴分石榻，英雄谁复说孙曹。
游九鲤湖纪兴
作者：黄廷用
朝代：明

青冥杳隔三山外，碧水长悬一鉴明。绝似楼台飞雪片，无端岩岫作雷声。仙宫不道珠帘捲，龙窟应传丹鼎成。自是洞天分世界，欲擎玉柱入蓬瀛。宦游每与故山违，今为道情入翠微。岩畔苔深侵竹杖，雨馀石润湿荷衣。九龙总稳湖心卧，双鹤偏惊云影飞。未必鉴湖能胜此，且将学钓卜渔矶。寻真漫入桃源道，况露分香注酒杯。天上五星腾桀阁，湖中万石起层台。龙门喷玉何年歇，凤巘飞丹几日回。不有郡公能作主，赤松空向碧云开。却笑人生婴世网，如何蕉鹿未分明。山灵随地堪容榻，仙迹于今空复情。遥入玄关来问道，谁知白日已逃名。满湖风雨飞秋叶，烱烱中腾赤鲤精。
游九鲤湖纪兴·其一
作者：黄廷用
朝代：明

青冥杳隔三山外，碧水长悬一鉴明。绝似楼台飞雪片，无端岩岫作雷声。仙宫不道珠帘捲，龙窟应传丹鼎成。自是洞天分世界，欲擎玉柱入蓬瀛。
游九鲤湖纪兴·其三
作者：黄廷用
朝代：明

寻真漫入桃源道，况露分香注酒杯。天上五星腾桀阁，湖中万石起层台。龙门喷玉何年歇，凤巘飞丹几日回。不有郡公能作主，赤松空向碧云开。
游九鲤湖纪兴·其二
作者：黄廷用
朝代：明

宦游每与故山违，今为道情入翠微。岩畔苔深侵竹杖，雨馀石润湿荷衣。九龙总稳湖心卧，双鹤偏惊云影飞。未必鉴湖能胜此，且将学钓卜渔矶。
游九鲤湖纪兴·其四
作者：黄廷用
朝代：明

却笑人生婴世网，如何蕉鹿未分明。山灵随地堪容榻，仙迹于今空复情。遥入玄关来问道，谁知白日已逃名。满湖风雨飞秋叶，烱烱中腾赤鲤精。
游武夷
作者：黄廷用
朝代：明

三十六宫春色好，奇峰叠出作仙家。我今驾鹤游何处，历尽玄踪饱紫霞。武夷山下溪流浅，九曲扁舟歌若何。闻道前溪犹有曲，春来流水落花多。
游武夷·其一
作者：黄廷用
朝代：明

三十六宫春色好，奇峰叠出作仙家。我今驾鹤游何处，历尽玄踪饱紫霞。
游武夷·其二
作者：黄廷用
朝代：明

武夷山下溪流浅，九曲扁舟歌若何。闻道前溪犹有曲，春来流水落花多。
游琅玡寺用韵
作者：黄廷用
朝代：明

帝子当年来避暑，古城今秪见僧家。净心谁复能明果，说法空传有献花。白发数茎知旅况，青山一片是生涯。留欢恰值秋容晚，更儗春游玩物华。
湘潭午节
作者：黄廷用
朝代：明

去年五月离乡国，转眼流华又一春。不厌殊方频作客，每逢佳节倍伤神。空山旅鬓南州里，落日忠魂楚水滨。何必临流悲往事，满江风雨阻行人。
滁阳别友人
作者：黄廷用
朝代：明

每忆传经日，相从在帝乡。岂期分袂后，重晤是滁阳。十载离情久，一朝欢意长。如何又别去，迟尔醉春觞。
焦山
作者：黄廷用
朝代：明

昔人已去白云还，鹤榻犹悬海上山。万顷春涛烟市迥，半江秋两洞门閒。秪愁驷马逃秦世，肯为公车入汉关。竹外清风祠下水，放舟西渡夕阳间。
爱春
作者：黄廷用
朝代：明

二月河津杨柳花，东风摇曳落谁家。春光九十今将半，怅望青楼夕照斜。
玉湖对花
作者：黄廷用
朝代：明

满树荼蘼红似锦，平铺玄圃趁芳春。客来卯酒浑忘醉，肯信花间别有神。三月花开十里香，千红万紫弄春光。不知午雨来何急，出郭看花转觉忙。
玉湖对花·其一
作者：黄廷用
朝代：明

满树荼蘼红似锦，平铺玄圃趁芳春。客来卯酒浑忘醉，肯信花间别有神。
玉湖对花·其二
作者：黄廷用
朝代：明

三月花开十里香，千红万紫弄春光。不知午雨来何急，出郭看花转觉忙。
王昭君
作者：黄廷用
朝代：明

妾是汉家女，出塞本无期。淡妆亦宫样，谁知妒娥眉。贵赂不贵尽，杀之竟何追。以兹增愤激，誓死报恩私。
琅玡
作者：黄廷用
朝代：明

鸟道萦回岩岫合，人从天上览神州。六朝江树犹蒙日，万顷田禾蚤报秋。山色半归云洞湿，泉声长绕月溪流。于今帝子曾巡御，不似琅玡汗漫游。
瑞竹
作者：黄廷用
朝代：明

芳园秀溪曲，亭亭竹且滋。中有七节上，骈秀挺两岐。拂云栖朱凤，天然见瑰奇。主人对缃帙，日夕坐忘疲。振缨践文陛，抱贞作帝师。清风披黄阁，高节扬明时。永怀父师训，怆恻良在兹。堂搆仍旧址，封殖发新枝。长以承湛露，悠哉君于思。
瑞芝
作者：黄廷用
朝代：明

瞻彼钤山麓，丛芝产其阳。轮囷若成象，殊色区以章。应图仪三德，晔晔扬辉光。黄舆蓄其秘，曜灵际明昌。匪直延恩赐，高阁当兹祥。詹之宜□祚，寿考允无疆。
用渠翁老师韵赠宫谕王槐野主翰留院
作者：黄廷用
朝代：明

帝京春色蔼缤纷，匹马嘶嘶恋别群。四海情亲惟共汝，几人风雅可如君。飞旌遥指秦淮树，倚棹回看汉苑云。此地离心殊未已，莺声柳外不堪闻。宫阶清切远尘纷，大雅文章迥出群。献疏欲跻平治世，许身长奉圣明君。今朝共醉尊前酒，明日独吟江上云。宝箓金瓯知有兆，高台偏早凤音闻。
用渠翁老师韵赠宫谕王槐野主翰留院·其一
作者：黄廷用
朝代：明

帝京春色蔼缤纷，匹马嘶嘶恋别群。四海情亲惟共汝，几人风雅可如君。飞旌遥指秦淮树，倚棹回看汉苑云。此地离心殊未已，莺声柳外不堪闻。
用渠翁老师韵赠宫谕王槐野主翰留院·其二
作者：黄廷用
朝代：明

宫阶清切远尘纷，大雅文章迥出群。献疏欲跻平治世，许身长奉圣明君。今朝共醉尊前酒，明日独吟江上云。宝箓金瓯知有兆，高台偏早凤音闻。
甲寅九日建阳尹冯斗山见招以病不赴有诗见怀赋此答之
作者：黄廷用
朝代：明

今年九日无风雨，何意招寻上翠微。清兴因君仍大发，病魔于我故相违。尊前谁对黄花醉，帘外空怜白雁飞。遥想登高应作赋，归时凉露恐沾衣。
留别南崖
作者：黄廷用
朝代：明

对榻经时岂尽情，受恩深处弟兼兄。行缘别重辞应懒，诗为愁多句不成。寒雪千山家万里，朔风孤馆月三更。倚门岁晚催归棹，委任空惭百感生。
疑冢
作者：黄廷用
朝代：明

分香卖履事堪悲，枉用机心至死时。犹恐一身归未定，多堆黄土使人疑。
病中奉酬老东垂问（以下未第时作）
作者：黄廷用
朝代：明

熇暑何相逼，寒生染患多。寻方还枕褥，吃药间□哦。榻为医人下，车烦长者过。起来文馆外，已没旧时莎。夜雨回青竹，凉风长碧波。疗生道气少，伤肺火邪多。鸟语勾诗思，萤光醒病魔。深惭劳白发，数问我如何。潦倒年华易，飘零一束书。虚星斜度斗，金气暗通墟。王述痴相若，长卿病亦如。自怜逢有道，慰我负床馀。
病中奉酬老东垂问（以下未第时作）·其一
作者：黄廷用
朝代：明

熇暑何相逼，寒生染患多。寻方还枕褥，吃药间□哦。榻为医人下，车烦长者过。起来文馆外，已没旧时莎。
病中奉酬老东垂问（以下未第时作）·其三
作者：黄廷用
朝代：明

潦倒年华易，飘零一束书。虚星斜度斗，金气暗通墟。王述痴相若，长卿病亦如。自怜逢有道，慰我负床馀。
病中奉酬老东垂问（以下未第时作）·其二
作者：黄廷用
朝代：明

夜雨回青竹，凉风长碧波。疗生道气少，伤肺火邪多。鸟语勾诗思，萤光醒病魔。深惭劳白发，数问我如何。
癸亥正月既望先大夫思轩公忌辰志感
作者：黄廷用
朝代：明

父背三十有七载，每逢此日倍伤神。他年俱是他卿客，今朝又作乱离人。我今之年六十金，岂意倭奴绊此身。罗汉松楸何人扫，百年堪恨不生辰。
癸亥正月既望先大夫思轩公忌辰志感·其一
作者：黄廷用
朝代：明

父背三十有七载，每逢此日倍伤神。他年俱是他卿客，今朝又作乱离人。
癸亥正月既望先大夫思轩公忌辰志感·其二
作者：黄廷用
朝代：明

我今之年六十金，岂意倭奴绊此身。罗汉松楸何人扫，百年堪恨不生辰。
登君山次韵四章
作者：黄廷用
朝代：明

闻道君山是胜山，直于今日破愁颜。西分王气峦层出，东入江心海不还。缥缈烟浮城郭里，徘徊月上斗牛间。堂开浮远青云近，此是朝天第几关。层峰高不碍人游，极目增波逐海流。谢氏东山誇后乐，范公廊庙抱先忧。怀思故国知何处，指点前村是某丘。江鸟欺人烟树晚，时时飞下傍渔舟。西风步屧到山巅，登眺无端思缈然。隔浦人家藏隐雾，环江波浪涌兼天。双眠沙鸟长依日，列队寒鸦远带烟。不尽晚来凭栏兴，此日应为白云缠。望穷海峙眼生花，得酒相逢即是家。游鲤山高红日近，卧龙江阔碧波斜。喜看胜地吴都大，端拜名公石刻嘉。远寺钟声僧入定，披衣对月上归槎。
登君山次韵四章·其一
作者：黄廷用
朝代：明

闻道君山是胜山，直于今日破愁颜。西分王气峦层出，东入江心海不还。缥缈烟浮城郭里，徘徊月上斗牛间。堂开浮远青云近，此是朝天第几关。
登君山次韵四章·其三
作者：黄廷用
朝代：明

西风步屧到山巅，登眺无端思缈然。隔浦人家藏隐雾，环江波浪涌兼天。双眠沙鸟长依日，列队寒鸦远带烟。不尽晚来凭栏兴，此日应为白云缠。
登君山次韵四章·其二
作者：黄廷用
朝代：明

层峰高不碍人游，极目增波逐海流。谢氏东山誇后乐，范公廊庙抱先忧。怀思故国知何处，指点前村是某丘。江鸟欺人烟树晚，时时飞下傍渔舟。
登君山次韵四章·其四
作者：黄廷用
朝代：明

望穷海峙眼生花，得酒相逢即是家。游鲤山高红日近，卧龙江阔碧波斜。喜看胜地吴都大，端拜名公石刻嘉。远寺钟声僧入定，披衣对月上归槎。
登武当
作者：黄廷用
朝代：明

平生性僻耽名岳，今日探玄有路通。绝磴千盘凌过鸟，危栏万丈锁飞虹。登天杳在烟霞里，谒圣翛然蓬岛中。安得芒鞋分半榻，寻源采药老春风。太和延袤八千里，天下何如此一山。金碧辉煌开帝殿，嵓峦杳霭抱仙关。灵鸦万树犹朝暮，神虎千年自往还。独立龙泉桥上听，涧流九渡水潺潺。
登武当·其一
作者：黄廷用
朝代：明

平生性僻耽名岳，今日探玄有路通。绝磴千盘凌过鸟，危栏万丈锁飞虹。登天杳在烟霞里，谒圣翛然蓬岛中。安得芒鞋分半榻，寻源采药老春风。
登武当·其二
作者：黄廷用
朝代：明

太和延袤八千里，天下何如此一山。金碧辉煌开帝殿，嵓峦杳霭抱仙关。灵鸦万树犹朝暮，神虎千年自往还。独立龙泉桥上听，涧流九渡水潺潺。
登醒心亭
作者：黄廷用
朝代：明

夕阳人渡小桥东，隐隐云屏入尽中。醉里同游谁独醒，半轮明月挂前峰。
石鼓书院
作者：黄廷用
朝代：明
体裁：七言律诗

何处支流同拱北，万家烟火半桥西。中原落日愁多梦，上国浮云望欲迷。楚汉山河浑割界，韩张琬琰尚留题。含情读罢风吹雨，更上高楼百尺梯。
秋夜同沈省斋玉河看月口占赠之入济
作者：黄廷用
朝代：明

步月河梁喜及秋，相看月色照东流。无情最是城头月，流水何心管别愁。我客燕城君入济，与君一别即三秋。不知太液池中水，犹绕河东醉月楼。宫漏沉沉城阁清，九霄云净万方明。不堪静听楼前曲，一夕离情白发生。月色低临龙凤阙，水流迥出蝀鳌桥。明朝相送成千里，背向西风白马骄。
秋夜同沈省斋玉河看月口占赠之入济·其一
作者：黄廷用
朝代：明

步月河梁喜及秋，相看月色照东流。无情最是城头月，流水何心管别愁。
秋夜同沈省斋玉河看月口占赠之入济·其三
作者：黄廷用
朝代：明

宫漏沉沉城阁清，九霄云净万方明。不堪静听楼前曲，一夕离情白发生。
秋夜同沈省斋玉河看月口占赠之入济·其二
作者：黄廷用
朝代：明

我客燕城君入济，与君一别即三秋。不知太液池中水，犹绕河东醉月楼。
秋夜同沈省斋玉河看月口占赠之入济·其四
作者：黄廷用
朝代：明

月色低临龙凤阙，水流迥出蝀鳌桥。明朝相送成千里，背向西风白马骄。
秋日偶作
作者：黄廷用
朝代：明

谁言秋入诗人兴，我每逢秋动客愁。带甲貔貅今满地，庾公何意独登楼。
秋日写怀
作者：黄廷用
朝代：明

百岁浮生真梦鹿，三秋转盻似流乌。往来宇宙成今古，翕散形神滞有无。客思登楼云共远，乡心对酒月同孤。尘缁京洛缘何事，杞菊烟霞是□吾。高秋爽气满乾坤，独为閒情绕梦魂。涉世已深愁自至，逢人漫语听应烦。市朝久识无交道，家室徒知有圣恩。未报涓埃惭素食，银河月色半朱门。
秋日写怀·其一
作者：黄廷用
朝代：明

百岁浮生真梦鹿，三秋转盻似流乌。往来宇宙成今古，翕散形神滞有无。客思登楼云共远，乡心对酒月同孤。尘缁京洛缘何事，杞菊烟霞是□吾。
秋日写怀·其二
作者：黄廷用
朝代：明

高秋爽气满乾坤，独为閒情绕梦魂。涉世已深愁自至，逢人漫语听应烦。市朝久识无交道，家室徒知有圣恩。未报涓埃惭素食，银河月色半朱门。
秋日出郭用张八峰都谏韵
作者：黄廷用
朝代：明

秋日郊墟兴转彺，马蹄随处晚花香。断云低映楼台湿，细雨新生枕簟凉。路杳八千长作客，年过四十尚为郎。相逢且尽杯中物，摇落天涯醉是乡。
秋日赠林退斋兵宪颖川
作者：黄廷用
朝代：明
体裁：七言律诗

乾坤此日转初秋，万里晴沙宿雾收。虎豹犹须文武士，凤凰原是帝王州。关城直控三都壮，开府中分两辅忧。说剑谈诗知不倦，几时载酒上湖舟。
秋闺怨次斗山韵
作者：黄廷用
朝代：明

秋入银河夜度霜，针楼无语理寒裳。独怜孤影灯前共，谁惜芳颜镜里妆。关塞月明归梦杳，江湖天远别情长。流华不与人相待，寂寞兰帏在一乡。
秦王卷
作者：黄廷用
朝代：明

金符传七叶，玉树喜同枝。何日能承醴，相逢一问奇。天人不可即，云雨杳难期。汉系元龙种，蜚声到凤池。宋玉能词赋，兰台早见招。绿云芳桂发，鸿宝碧桃娇。燕市黄金尽，秦关绣岭遥。春风披石室，珥笔立层霄。
秦王卷·其一
作者：黄廷用
朝代：明

金符传七叶，玉树喜同枝。何日能承醴，相逢一问奇。天人不可即，云雨杳难期。汉系元龙种，蜚声到凤池。
秦王卷·其二
作者：黄廷用
朝代：明

宋玉能词赋，兰台早见招。绿云芳桂发，鸿宝碧桃娇。燕市黄金尽，秦关绣岭遥。春风披石室，珥笔立层霄。
竹溪
作者：黄廷用
朝代：明

凤尾龙梢不受尘，风雨潇潇经几春。春深猗猗春水绿，溪行疑是湘浦滨。湘浦云寒愁断绝，帝子之泪何时灭。美人截之致相思，明月一声心欲折。
紫霄用韵
作者：黄廷用
朝代：明

巉岩孤寺倚中霄，伐鼓鸣金尚早朝。长占山光茅搆屋，平分野色竹为桥。凭谁作主惟看月，看客频来亦惧潮。沧海几更尘世在，山灵何意晚相招。
绍兴谒相公李渠师少渠中翰作主
作者：黄廷用
朝代：明

太液登龙今几载，乘舟兹复入山阴。天心若解幽人意，二月江南白雪深。此邦山水闻绝奇，今日始登越望台。纵使□工图不得，天风万顷海涛来。
绍兴谒相公李渠师少渠中翰作主·其一
作者：黄廷用
朝代：明

太液登龙今几载，乘舟兹复入山阴。天心若解幽人意，二月江南白雪深。
绍兴谒相公李渠师少渠中翰作主·其二
作者：黄廷用
朝代：明

此邦山水闻绝奇，今日始登越望台。纵使□工图不得，天风万顷海涛来。
维舟偶傍济城隈，登眺悠然宿雾开。取醉何缘逢地主，留题俱是掞天才。坐看古渡双垂钓，移向南池一洗杯。惟有酒楼高不极，仙踪杳霭去还来。
作者：黄廷用
朝代：明

雉堞周围曲水隈，观澜桥畔尽亭开。同心喜有□花伴，即景惭非作赋才。淮上忽闻停戍角，济中相与乐仙杯。不知胡骑秋风起，犹敢南河牧马来。
腊月六日雪·其一
作者：黄廷用
朝代：明

邦人不见雪，三十有三年。地拆炎方异，天垂瑞泽偏。檐前堆不树，海上寂无烟。稚子欢岐路，渔翁泊钓船。
腊月六日雪·其二
作者：黄廷用
朝代：明

不寝听寒漏，拥衾蕙幔中。乘虚侵半榻，平白出遥空。宜麦知春早，飞花卜岁礼。暮龄欣对此，朋好一尊同。
臬伯谢少溪先生表贺九庙事竣还职即席赋此为别时同饯于城曲梁园者侍御胡西汇司封张龙冈
作者：黄廷用
朝代：明

东山久系苍生望，周庙礼成出汉家。聚玉喜从梁苑后，离觞愁向夕阳斜。桑乾夜渡天留月，雪霁村行树未花。若过故园春色烂，采芳莫自玩韶华。
花药寺
作者：黄廷用
朝代：明

旧传仙子丹成日，花下尝栖五色禽。药鼎已侵芳草地，松阴空锁白云岑。秋入岳亭清磬远，春来湘水落花多。吏情似与禅心共，月色空中一啸歌。
花药寺·其一
作者：黄廷用
朝代：明

旧传仙子丹成日，花下尝栖五色禽。药鼎已侵芳草地，松阴空锁白云岑。
花药寺·其二
作者：黄廷用
朝代：明

秋入岳亭清磬远，春来湘水落花多。吏情似与禅心共，月色空中一啸歌。
苦博利名总是虚请看争渡竟何如满？心力风波上所较争过尺寸馀
作者：黄廷用
朝代：明

寄语欧生事亦神，忠魂长在楚江滨。色丝拣叶聊相荐，犹恐蛟龙识未真。龙起江翻万艘飞，几人夺得锦标归。水流不竞心如许，稳坐楼头看是非。千里折冲樽俎下，使君不说赤灵符。他乡知己谁能并，切玉须倾酒百壶。
苦博利名总是虚请看争渡竟何如满�心力风波上所较争过尺寸馀·其一
作者：黄廷用
朝代：明
体裁：七言绝句

寄语欧生事亦神，忠魂长在楚江滨。色丝拣叶聊相荐，犹恐蛟龙识未真。
苦博利名总是虚请看争渡竟何如满�心力风波上所较争过尺寸馀·其三
作者：黄廷用
朝代：明
体裁：七言绝句

千里折冲樽俎下，使君不说赤灵符。他乡知己谁能并，切玉须倾酒百壶。
苦博利名总是虚请看争渡竟何如满�心力风波上所较争过尺寸馀·其二
作者：黄廷用
朝代：明
体裁：七言绝句

龙起江翻万艘飞，几人夺得锦标归。水流不竞心如许，稳坐楼头看是非。
荆南道中
作者：黄廷用
朝代：明

击鼓何村急，田家播谷忙。农人安故里，游子事他乡。迢递关川迥，蹉跎岁月长。所嗟容鬓改，犹愧汉冯唐。
荆州渡江
作者：黄廷用
朝代：明

孤鸟来云外，片霞染树边。荆南多贾市，沙渚佳渔船。全蜀下通楚，秋江亘接天。中流箫鼓泛，不似魏公年。
蒋侍御毅所尊公以大尹致政寿日寄贺
作者：黄廷用
朝代：明

忽传海外来青鸟，行庆杯中映紫霞。芳草伴人频作客，白云何处倍思家。已知陶令归餐菊，犹似潘郎学种花。遥想鹿门当此日，含情游子在天涯。
蟠桃
作者：黄廷用
朝代：明

百颗蟠桃今几时，浪传此植自瑶池。秋风不者仙家树，春色年年入酒卮。仙桃盘屈三千里，杳隔云深碧海来。我亦欲寻刘阮去，路迷何处是天台。
蟠桃·其一
作者：黄廷用
朝代：明

百颗蟠桃今几时，浪传此植自瑶池。秋风不者仙家树，春色年年入酒卮。
蟠桃·其二
作者：黄廷用
朝代：明

仙桃盘屈三千里，杳隔云深碧海来。我亦欲寻刘阮去，路迷何处是天台。
衡守蔡白石月夜见过赋此别之
作者：黄廷用
朝代：明

东京词藻爱中郎，乍见论心喜夜长。清院风声传玉漏，寒阶月色听琼章。明朝少别成千里，经岁相思各一方。郡国汀洲兰芷满，春来归雁自衡阳。
袅袅旌？夹日来天南风净彩云开燕人马上过京洛问是谁家铜雀台
作者：黄廷用
朝代：明

九霄日月耀宸斿，万国舟车拥冕旒。南望湖湘云树绿，君王不是爱春游。前驱都护度关津，宛洛春原官舍新。郡邑分门供廪饷，黄昏马上点行频。三春川峡下荆门，襄汉江声万马翻。锦缆棋舟成辇道，琉璃新筑帝城垣。清道女儿千万家，帝王南狩羽旗赊。旧时杨□今芳草，空度春风忆物华。
袅袅旌�夹日来天南风净彩云开燕人马上过京洛问是谁家铜雀台·其一
作者：黄廷用
朝代：明
体裁：七言绝句

九霄日月耀宸斿，万国舟车拥冕旒。南望湖湘云树绿，君王不是爱春游。
袅袅旌�夹日来天南风净彩云开燕人马上过京洛问是谁家铜雀台·其三
作者：黄廷用
朝代：明
体裁：七言绝句

三春川峡下荆门，襄汉江声万马翻。锦缆棋舟成辇道，琉璃新筑帝城垣。
袅袅旌�夹日来天南风净彩云开燕人马上过京洛问是谁家铜雀台·其二
作者：黄廷用
朝代：明
体裁：七言绝句

前驱都护度关津，宛洛春原官舍新。郡邑分门供廪饷，黄昏马上点行频。
袅袅旌�夹日来天南风净彩云开燕人马上过京洛问是谁家铜雀台·其四
作者：黄廷用
朝代：明
体裁：七言绝句

清道女儿千万家，帝王南狩羽旗赊。旧时杨□今芳草，空度春风忆物华。
西湖
作者：黄廷用
朝代：明

十年不到西湖上，今日来游春较迟。芳草乍随幽兴发，白云应结素心知。两高胜迹几经主，万朵梅花可为谁。妒杀山光与水色，销魂多在夕阳时。
观蒙惠二泉
作者：黄廷用
朝代：明

二泉喷玉下荆门，流钵峰前试一尊。石罅微茫通蜀道，胡僧眼底识泉源。
谒武穆庙次壁间韵
作者：黄廷用
朝代：明

书生早计识权臣，事主肝肠越与秦。南渡已随流水去，空怜祠下吊忠人。怪尔靖康献纳臣，言和惟恐不同秦。甘心君父双囚虏，偏杀尽忠报国人。
谒武穆庙次壁间韵·其一
作者：黄廷用
朝代：明

书生早计识权臣，事主肝肠越与秦。南渡已随流水去，空怜祠下吊忠人。
谒武穆庙次壁间韵·其二
作者：黄廷用
朝代：明

怪尔靖康献纳臣，言和惟恐不同秦。甘心君父双囚虏，偏杀尽忠报国人。
谢王笔峰重阳送酒
作者：黄廷用
朝代：明

帘外黄花开满枝，独怜秋色錻新诗。寒城尊酒能相送，乌府风流尔更奇。一别园林忽十霜，花开花落几重阳。长安谁是看花侣，独上高台忆凤凰。鹿世百年浑易老，惊心节换酒杯开。君看九日花长在，三径门前今草莱。思君岁晏雁翩翩，况复东篱花可怜。欲折一枝遗远道，凉风细雨拂阶前。
谢王笔峰重阳送酒·其一
作者：黄廷用
朝代：明

帘外黄花开满枝，独怜秋色錻新诗。寒城尊酒能相送，乌府风流尔更奇。
谢王笔峰重阳送酒·其三
作者：黄廷用
朝代：明

鹿世百年浑易老，惊心节换酒杯开。君看九日花长在，三径门前今草莱。
谢王笔峰重阳送酒·其二
作者：黄廷用
朝代：明

一别园林忽十霜，花开花落几重阳。长安谁是看花侣，独上高台忆凤凰。
谢王笔峰重阳送酒·其四
作者：黄廷用
朝代：明

思君岁晏雁翩翩，况复东篱花可怜。欲折一枝遗远道，凉风细雨拂阶前。
贺上林徐监长双寿
作者：黄廷用
朝代：明

相门佳气至今传，春暖长开白玉筵。作赋争誇球履客，买歌不惜水衡钱。欣逢上苑蟠桃日，忆醉大官赐酒年。玉女三浆同湛露，瑶池何处觅神仙。
贺莆尹徐季林诞辰
作者：黄廷用
朝代：明

黄花篱畔开如绣，何必河阳学种花。沧海无波滋雨露，阳春有脚及桑麻。瑶琴一曲调明月，绿酒盈尊注彩霞。日食俸钱殊不愧，年年秋色度韶华。珠履三千来进酒，夕阳帘外吏人稀。此时何幸神明宰，俄顷若回世事非。专邑岂滋九里润，他乡得喜万人归。循良汉传谁能似，露下天高一鹤飞。
贺莆尹徐季林诞辰·其一
作者：黄廷用
朝代：明

黄花篱畔开如绣，何必河阳学种花。沧海无波滋雨露，阳春有脚及桑麻。瑶琴一曲调明月，绿酒盈尊注彩霞。日食俸钱殊不愧，年年秋色度韶华。
贺莆尹徐季林诞辰·其二
作者：黄廷用
朝代：明

珠履三千来进酒，夕阳帘外吏人稀。此时何幸神明宰，俄顷若回世事非。专邑岂滋九里润，他乡得喜万人归。循良汉传谁能似，露下天高一鹤飞。
赠一山邹宪长之任河南
作者：黄廷用
朝代：明

忆从京国论交日，转眼韶华三十春。天上再逢频笑语，洛中此别更伤神。欲芽苑柳牵离绪，向暖春风拂去尘。遥望柏台应有赋，宁忘载酒问奇人。
赠万子材尹武进
作者：黄廷用
朝代：明

美玉悬高价，明珠不暗投。联珂双阙下，分袂五陵头。岁杪离情重，云深朔气浮。行行南国近，□□逐江流。
赠丘判州解马还任
作者：黄廷用
朝代：明

为民输国马，出塞给官兵。不有千金直，那能万里行。风尘悲往事，日夕轸边情。寄语东归客，仍将租赋平。
赠丘州峰尹永嘉
作者：黄廷用
朝代：明

芳尊相对谈王谢，词藻风流天下闻。歇马可能寻故事，看鸿争柰欲离群。双旌晓拂楼头月，孤棹秋浮江上云。遥想东瓯歌出牧，满城春色动台文。
赠东谷之南归
作者：黄廷用
朝代：明

嵎夷地近受阳赊，十载辞家忆物华。昨夜东风何处是，谷前谷后已春芽。别我还乡上小艖，柴门东向是君家。壶中细雨逢三月，知忆长安桃李花。
赠东谷之南归·其一
作者：黄廷用
朝代：明

嵎夷地近受阳赊，十载辞家忆物华。昨夜东风何处是，谷前谷后已春芽。
赠东谷之南归·其二
作者：黄廷用
朝代：明

别我还乡上小艖，柴门东向是君家。壶中细雨逢三月，知忆长安桃李花。
赠仪制林双台督学湖广
作者：黄廷用
朝代：明

仪曹旧是蓬瀛侣，十载班联五凤楼。玉露新沾仙掌曙，碧天遥动使星秋。月明湖水全侵幌，雁掠芦花半度舟。回首奎文光灿烂，夜深偏照帝王州。
赠休宁令便道省觐
作者：黄廷用
朝代：明

倚门新白发，原是柏舟心。芳草阶前色，青鸾□下音。承家看结绶，作邑试鸣琴。即此为欢际，□池何处寻。
赠会稽尉
作者：黄廷用
朝代：明

夜雨清烦暑，燕河长碧流。柳堤夹道上，花邑大江头。涛白镜光见，峰青宝气浮。为探神禹穴，司马欲东游。
赠伯元宗子归天台
作者：黄廷用
朝代：明

杜陵总是名家子，白驹赤血能千里。追风蹑景匹神龙，一顾长安秋思起。霞标遥立海城岑，台彩低临玉树阴。我亦有梦游天姥，欲入翠微访竹林。
赠光禄沈玄洲奉使省觐
作者：黄廷用
朝代：明

秋日祥云曜紫渍，金茎玉露洒神京。报道新裁五凤诏，赦文尽出君王情。香蜡紫泥函尚湿，千官拱听彩鸾声。使臣衔恩出驰道，九关五陌欢娱生。行入江南春似海，衣绣昼游阊阖城。城中车马皆相识，故园草木亦含荣。吾闻高士双溪翁，纫兰钓璜吴之东。卜筑纡回蛟龙浦，夜夜龙吟啸天风。圣代华封当古稀，金章绮服争光辉。风送瀛洲青鸟下，雨深湖水白鱼肥。雕楹□栋列樽俎，舞影歌声杂珠玑。醉看吴王宫里月，月照几人能白发。何况中丞风烈存，大官犹是旧袍笏。以兹行乐须及时，长生本是神仙骨。金光璚蕊出昆山，探玄吸景驻红颜。我欲驾鸿凌云幄，与翁海上相往还。
赠公孺袁节推之任松江
作者：黄廷用
朝代：明

投珠献璧喜相逢，日夕徘徊在汉宫。白雁云间千里隔，黄花雪里一尊同。深愁西北干戈振，见说东南杼轴空。狱院枝头巢鸟雀，行看露冕向春风。
赠兵侍苏舜泽总督宣大
作者：黄廷用
朝代：明

秋入边城朔气寒，共看司马一登坛。关云乱拥黄沙起，塞雁惊飞白日残。行遣伍符营细柳，誓将尺剑斩楼兰。知君不为凌烟尽，感激君恩欲报难。
赠分守沐任斋入贺万寿
作者：黄廷用
朝代：明

原野黍苗含雨露，南薰一曲入离觞。谁怜岁月邻蛟室，独蹑星辰上帝乡。玉佩声摇文石润，金函光动御炉香。殿东谢食鹓班定，袖里民风疏几章。一自衮衣东土日，他乡俱是欲归人。何缘海角逄知己，犹得山中寄此身。隔岁鲸鲵皆远迹，四时花木始生春。于今复作朝天客，目断斗枢梦里神。
赠分守沐任斋入贺万寿·其一
作者：黄廷用
朝代：明

原野黍苗含雨露，南薰一曲入离觞。谁怜岁月邻蛟室，独蹑星辰上帝乡。玉佩声摇文石润，金函光动御炉香。殿东谢食鹓班定，袖里民风疏几章。
赠分守沐任斋入贺万寿·其二
作者：黄廷用
朝代：明

一自衮衣东土日，他乡俱是欲归人。何缘海角逄知己，犹得山中寄此身。隔岁鲸鲵皆远迹，四时花木始生春。于今复作朝天客，目断斗枢梦里神。
赠刘元白作邑金溪兼省觐
作者：黄廷用
朝代：明

南省平衡藻，奎文映玉楼。眼青看自惬，心赤利应愁。折柳怜春色，传花向水头。夕阳山外度，□隔木兰舟。
赠刘带川兵宪延绥
作者：黄廷用
朝代：明

边疆日夕系皇情，廊庙抡才重夏卿。凤诏晓承三合殿，豸冠秋赴五原城。阴山云净无传箭，延水波寒可洗兵。文武昔曾输上策，胡人何地不知名。百二山河开六镇，榆林将士独称雄。挥戈带甲明秋日，控马弯弓嘶北风。秦世长城横绝域，汉家专节付元功。侯封万里非君愿，深夜含恩涕泪中。朔方累岁羽书频，边帅何人净虏尘。战骨沙场迷白草，征夫塞夜照朱燐。文儒自许兼三略，铁骑真能挽六钧。扫荡氛祲云日好，陇头杨柳不胜春。
赠刘带川兵宪延绥·其一
作者：黄廷用
朝代：明

边疆日夕系皇情，廊庙抡才重夏卿。凤诏晓承三合殿，豸冠秋赴五原城。阴山云净无传箭，延水波寒可洗兵。文武昔曾输上策，胡人何地不知名。
赠刘带川兵宪延绥·其三
作者：黄廷用
朝代：明

朔方累岁羽书频，边帅何人净虏尘。战骨沙场迷白草，征夫塞夜照朱燐。文儒自许兼三略，铁骑真能挽六钧。扫荡氛祲云日好，陇头杨柳不胜春。
赠刘带川兵宪延绥·其二
作者：黄廷用
朝代：明

百二山河开六镇，榆林将士独称雄。挥戈带甲明秋日，控马弯弓嘶北风。秦世长城横绝域，汉家专节付元功。侯封万里非君愿，深夜含恩涕泪中。
赠刘鄂驾古冈之任夔州兼省觐
作者：黄廷用
朝代：明

汀花烂熳弄春晖，昼锦人从天上归。拜舞堂前欢未毕，征夫又促使轺飞。巴东形胜开雄郡，之子乘春作壮游。不见当年云雨处，至今惟有楚台留。
赠刘鄂驾古冈之任夔州兼省觐·其一
作者：黄廷用
朝代：明

汀花烂熳弄春晖，昼锦人从天上归。拜舞堂前欢未毕，征夫又促使轺飞。
赠刘鄂驾古冈之任夔州兼省觐·其二
作者：黄廷用
朝代：明

巴东形胜开雄郡，之子乘春作壮游。不见当年云雨处，至今惟有楚台留。
赠医
作者：黄廷用
朝代：明

久客风尘怜病渴，检方相向夕阳斜。君心似逐春风转，细雨迤门有杏花。
赠南符卿汪柏亭兼省觐
作者：黄廷用
朝代：明

长安五月雨不止，潞河瀰瀰增碧波。仙舟杳入楚江去，故园芳草何其多。游子返棹秋水清，好风一日兼十程。凤凰台上月正白，知汝相思似我情。
赠友人任南台
作者：黄廷用
朝代：明

共道两都星斗近，君今莫作别离看。河桥柳折三春暮，江国风生五月寒。到处青骢成谏草，行闻舟凤喜弹冠。日华偏照金陵树，直北相思欲断难。
赠友人作邑吴中
作者：黄廷用
朝代：明

偶因王子识卢生，不羡邯郸一梦明。池上凤毛翔日色，图南鹏翼展云程。芳尊满对黄花瘦，尽航新浮晤水清。况有蠲租恩诏下，吴人从此沸歌声。
赠友人游太学归东广
作者：黄廷用
朝代：明

折柳怜春暮，调兰爱日长。燕云如点缀，粤树更微茫。双剑冲南斗，孤帆下夕阳。谈经曾壁水，梦寐圣宫墙。
赠台中张榕洲巡察大梁
作者：黄廷用
朝代：明

春来骢马驻通桥，今使河南驿树遥。别绪岂堪羁旅地，许身长奉圣君朝。风霜鹰隼声飞急，日月虹霓影动摇。为布阳和沾草木，恩华曾受汉家饶。
赠司寇何沅溪致政
作者：黄廷用
朝代：明

谁说二疏闻汉代，清朝复见一人归。春山隐隐新诗社，烟水茫茫旧钓矶。逸兴欲寻芳草去，闲情秪伴白云飞。分日世路风涛里，曾似先生蚤息机。
赠大洲赵编脩使兰
作者：黄廷用
朝代：明

殿前献赋共登瀛，昭代文章子大名。疋马东风天上诏，孤灯西月陇头情。重关览历中原胜，三晋愁多北虏横。充国总能匡汉室，秦人何必起长城。
赠太仆卿君辩侄孙告省南还
作者：黄廷用
朝代：明

十年频蹑望云亭，此日将情疏汉廷。幸沐主恩优赐假，仍逢春色伴归宁。采芳佩玉娱长道，纡紫拖金喜聚星。遥忆仙杯传九酝，无由驾鹤下沧溟。羡汝吾家千里驹，追风蹑景上云衢。调兰玉室怜同树，折柳青门惜独株。晓渡天津回九曲，月明春水下三吴。故园芳草如相待，建礼承恩献寿图。
赠太仆卿君辩侄孙告省南还·其一
作者：黄廷用
朝代：明

十年频蹑望云亭，此日将情疏汉廷。幸沐主恩优赐假，仍逢春色伴归宁。采芳佩玉娱长道，纡紫拖金喜聚星。遥忆仙杯传九酝，无由驾鹤下沧溟。
赠太仆卿君辩侄孙告省南还·其二
作者：黄廷用
朝代：明

羡汝吾家千里驹，追风蹑景上云衢。调兰玉室怜同树，折柳青门惜独株。晓渡天津回九曲，月明春水下三吴。故园芳草如相待，建礼承恩献寿图。
赠太史亢水阳册封
作者：黄廷用
朝代：明

金符玉帙下枫宸，珍重词臣作使臣。霄汉偏多桐叶露，江城早见棣华春。即从京邑过三晋，直到淮封溯八闽。喜及故园芳草细，相思犹有未归人。
赠太史李石鹿奉诏省觐
作者：黄廷用
朝代：明

汉廷射策谁能似，早擅文章董贾名。久待金门同谒圣，亦曾春省共登明。论交知己难为别，赐假宁亲不计程。青鸟已传双白发，再逢甲子总含荣。楼船三月下扬州，驿路□□□□□。□□风云皆北向，归心日夜逐东流。宫袍□湿霞觞满，朝赋光添昼锦浮。何况及门芳草细，仙家元自有丹丘。
赠太史李石鹿奉诏省觐·其一
作者：黄廷用
朝代：明

汉廷射策谁能似，早擅文章董贾名。久待金门同谒圣，亦曾春省共登明。论交知己难为别，赐假宁亲不计程。青鸟已传双白发，再逢甲子总含荣。
赠太史李石鹿奉诏省觐·其二
作者：黄廷用
朝代：明

楼船三月下扬州，驿路□□□□□。□□风云皆北向，归心日夜逐东流。宫袍□湿霞觞满，朝赋光添昼锦浮。何况及门芳草细，仙家元自有丹丘。
赠太史裴内山册封省觐
作者：黄廷用
朝代：明

宫函春日下龙城，珍重君王遣使情。汉室金枝初就暖，故园芳草亦含荣。古稀袍彩翔云丽，上节灯花带月明。正是銮坡新赐宠，玉堂词曲奏长生。
赠太史陈平冈假归
作者：黄廷用
朝代：明

同为金马客，羡子洛阳才。春日联华省，奎躔接上台。承恩□管暇，赐假彩衣回。白发开芳宴，长生王露杯。
赠孙宗禹尹永丰
作者：黄廷用
朝代：明

言别尊前客思开，不知宫漏出蓬莱。鸾姿本是层霄侣，骥足元非百里才。舟入吴江秋水冷，□□楚国早春回。若看弦诵桑麻满，自有歌声动八垓。长安甲第直天街，君傍街西卜筑谐。冲腊红梅开倚槛，近人白鹤舞当阶。少华尚入云边梦，紫塞能忘月下怀。尊俎谈兵来上客，夜深藜火照书斋。
赠孙宗禹尹永丰·其一
作者：黄廷用
朝代：明

言别尊前客思开，不知宫漏出蓬莱。鸾姿本是层霄侣，骥足元非百里才。舟入吴江秋水冷，□□楚国早春回。若看弦诵桑麻满，自有歌声动八垓。
赠孙宗禹尹永丰·其二
作者：黄廷用
朝代：明

长安甲第直天街，君傍街西卜筑谐。冲腊红梅开倚槛，近人白鹤舞当阶。少华尚入云边梦，紫塞能忘月下怀。尊俎谈兵来上客，夜深藜火照书斋。
赠季泉孙太史年兄春太夫人南归
作者：黄廷用
朝代：明

十载长安献赋同，喜随仙佩凤池东。暂承白发从天上，正值青春入越中。柳色新分南浦绿，奎文遥映北辰红。悬知花外潘舆转，日望高云是汉宫。
赠学士华鸿山之任留都
作者：黄廷用
朝代：明

北平飞晓旆，南国动奎文。春入晋陵树，天开淮甸云。玉堂初带印，金马暂离群。赋拟杨雄似，还来献圣君。
赠学士张龙湖南冢宰之任
作者：黄廷用
朝代：明

学士频承金马诏，商家共羡济川才。春深花烂朱旗闪，江远潮生锦缆开。水镜持衡高八座，山龙补衮动三台。君王寤寐忠良切，珍重黄麻手自裁。
赠密云令
作者：黄廷用
朝代：明

昔年虏骑经过后，闻道居人梦亦惊。野草秋风平战地，塞鸿夕照下边城。抡材喜有神明宰，开邑翻多歌颂声。柱史省方题尺牍，独嘉汉吏报升平。
赠寺丞林肖云函表入贺
作者：黄廷用
朝代：明

亿昨长安逢诞节，叨陪侍从圣人前。瑶池龙驭开三殿，文石鹓班祝万年。此地瞻天双目断，因君就日寸心悬。垂衣高拱彤云晓，拜舞欢声动八埏。
赠尚仰山巡察苏吴
作者：黄廷用
朝代：明

忆从台省论交旧，踪迹江湖梦亦神。渐觉重来知己少，相逢偏爱故人亲。明朝揽辔之南国，□□□□□□□。□□□□□□□，□□□□□□□。□□□□□□□，□□□□□□□。□□□何秋草没，荒原枯骨晚鸦多。舟中仍习青龙战，车外曾闻白苧歌。恩重秪留孤剑在，生平壮志易蹉跎。
赠尚仰山巡察苏吴·其一
作者：黄廷用
朝代：明

忆从台省论交旧，踪迹江湖梦亦神。渐觉重来知己少，相逢偏爱故人亲。明朝揽辔之南国，□□□□□□□。□□□□□□□，□□□□□□□。
赠尚仰山巡察苏吴·其二
作者：黄廷用
朝代：明

□□□□□□□，□□□□□□□。□□□何秋草没，荒原枯骨晚鸦多。舟中仍习青龙战，车外曾闻白苧歌。恩重秪留孤剑在，生平壮志易蹉跎。
赠山东巡抚王思质
作者：黄廷用
朝代：明

胡虏往年来牧马，谁能万里作长城。燕山草木皆为战，汉阁麒麟独挂名。剑佩炉烟分曙色，旌旗驿树趁春晴。东人日夕瞻华衮，祖帐何须恋别情。
赠座主大司成李渠翁之南雍
作者：黄廷用
朝代：明

瀛洲旧作登龙客，东观叨从班马行。万里风云常展足，百年日月总关情。雨馀江送春帆远，岸上花添昼锦明。乘兴杳然欲归去，简书争奈促王程。南国仪刑存大雅，及门犹是旧诸生。春风桃李凝芳露，璧水鱼龙浴晓晴。五夜台光横斗极，四时佳气绕江城。君王不久需端揆，特赐商霖出大明。
赠座主大司成李渠翁之南雍·其一
作者：黄廷用
朝代：明

瀛洲旧作登龙客，东观叨从班马行。万里风云常展足，百年日月总关情。雨馀江送春帆远，岸上花添昼锦明。乘兴杳然欲归去，简书争奈促王程。
赠座主大司成李渠翁之南雍·其二
作者：黄廷用
朝代：明

南国仪刑存大雅，及门犹是旧诸生。春风桃李凝芳露，璧水鱼龙浴晓晴。五夜台光横斗极，四时佳气绕江城。君王不久需端揆，特赐商霖出大明。
赠张严亭兵宪建宁
作者：黄廷用
朝代：明

共羡才兼文武名，飞旌遥入越王城。三山春色堪裁赋，九曲溪流可洗兵。地僻久无豺虎迹，天清时有凤凰声。未知何日成归计，别绪偏牵故国情。
赠张湖亭参戎复州兼奉母以行
作者：黄廷用
朝代：明

张奂人堪羡，辽阳地不违。边云连汉阙，宫日带莱衣。馔入江鱼细，书成朔雁飞。即看旌旆至，塞外虏尘稀。
赠张白河年兄出守汝州
作者：黄廷用
朝代：明

忽忆当年曾附骥，况从早岁亦登龙。客心每共论天上，宦迹无端向洛中。山绕水长常带雨，花逢春暮不禁风。悬知出牧歌初沸，有诏抡材下汉宫。
赠张龙冈之南太仆
作者：黄廷用
朝代：明

□□□□□□□，□□□□□□□。□□□□□□□，□□□□□□□。□□□□□□□，□园芳草翠含□。临岐莫惜尊前别，不久龙潭召马卿。
赠张龙坪尹归安兼省觐
作者：黄廷用
朝代：明

秋入燕城白雁飞，晓承新命下彤闱。弃繻关吏犹能识，题柱仙郎今始归。锦里霞觞开寿域，故园芳草答春晖。霅川花木遥相待，早向东风动客衣。
赠徐司教
作者：黄廷用
朝代：明

怜子才名旧，为官红绂新。壮心还未老，行色正逢春。烟柳依沙堰，晴鸥浴潞津。轻舟乘雪水，容易楚江滨。
赠徐涧滨谪任建阳
作者：黄廷用
朝代：明

曕云怀欲往，授简滞归程。共喜君王圣，犹怜旅宦情。绶花仍一命，符竹得专城。建水清如练，公馀可濯缨。
赠徐涧滨谪任建阳
作者：黄廷用
朝代：明
体裁：五言律诗

瞻云怀欲往，授简滞归程。共喜君王圣，犹怜旅宦情。绶花仍一命，符竹得专城。建水清如练，公馀可濯缨。
赠徐蒙泉主教慈溪
作者：黄廷用
朝代：明

湖光山色名天下，文彩风流尽俊人。共羡高轩从赤汉，遥将飞旆出红尘。珠玑万斛谁相识，桃李盈门总是春。从此传经虚半榻，江南秋雨梦魂新。
赠徐闻方尹洎川
作者：黄廷用
朝代：明

人生相见莫，嫌晚倾盖一。言两心同看，君神采烱虹。霓状似龙马，行天空杳入。雷阳布霖泽，草木熙熙生。春风春风浩，荡过海上舆。人歌颂何沨，沨云深回首。望高楼楼上，有人愁别君。兮万里思君，兮流水水东。流兮无浅深，道南归兮何。迤逦鸿鹄一，举摩云霄凤。凰台上声翛，翛俯视万方。皆寥廓钧天，忽听舜箫韶。
赠敖兵宪入吴
作者：黄廷用
朝代：明

三吴财赋名天下，海陆升平土物饶。过客近传喧鼓角，居人安得事渔樵。云深画舫朱旗闪，水绕辕门锦节标。尊俎谈兵春日暇，相思明月夜听潮。
赠文选许石城升南太常少卿之任
作者：黄廷用
朝代：明

山公为吏部，纶命列清卿。世以文章著，官□礼乐名。白云秋日思，芳草故园情。春望能相忆，宫莺雨后声。欲别黄花暮，愁分白雁秋。仙舟下层汉，莱彩照清流。江隐金陵见，云开玉树浮。高车过故郡，□色石城头。
赠文选许石城升南太常少卿之任·其一
作者：黄廷用
朝代：明

山公为吏部，纶命列清卿。世以文章著，官□礼乐名。白云秋日思，芳草故园情。春望能相忆，宫莺雨后声。
赠文选许石城升南太常少卿之任·其二
作者：黄廷用
朝代：明

欲别黄花暮，愁分白雁秋。仙舟下层汉，莱彩照清流。江隐金陵见，云开玉树浮。高车过故郡，□色石城头。
赠方伯游可斋入觐归寿二亲
作者：黄廷用
朝代：明

之子朝天阙，乘春下建滩。宁亲双鬓白，恋主寸心丹。裁彩新宫绮，簪花旧法冠。悬知行酒日，芳草亦承欢。
赠方泉赵侍御巡察应天兼省觐
作者：黄廷用
朝代：明

我爱瀛洲侣，簪毫玉殿东。朝阳鸣紫凤，南国避青骢。见说戈鋋急，仍闻杼轴空。随轩题尺牍，计日献重瞳。日下占持节，言遵越水湄。白云从此近，芳草与心期。星使金为斧，春筵玉作卮。恩华何以答，王事莫云迟。
赠方泉赵侍御巡察应天兼省觐·其一
作者：黄廷用
朝代：明

我爱瀛洲侣，簪毫玉殿东。朝阳鸣紫凤，南国避青骢。见说戈鋋急，仍闻杼轴空。随轩题尺牍，计日献重瞳。
赠方泉赵侍御巡察应天兼省觐·其二
作者：黄廷用
朝代：明

日下占持节，言遵越水湄。白云从此近，芳草与心期。星使金为斧，春筵玉作卮。恩华何以答，王事莫云迟。
赠朱范之尹浮梁
作者：黄廷用
朝代：明

词藻才名动玉京，君王珍重使专城。桑麻春两看频惬，荆棘秋风梦亦惊。帘外黄花增别酒，舟前白雁伴行旌。相思秪在西江月，独立瑶台听颂声。
赠李中翰给假扫墓
作者：黄廷用
朝代：明

寄荐蘋蘩今几秋，陈情重荷圣恩优。黄扉五夜还家梦，白首一心为国谋。银汉频承新雨□，春山偏长旧松楸。锦衣公子从天下，俎豆光辉香雾浮。
赠杜艮山山人
作者：黄廷用
朝代：明

黍谷山中客，青书已悟真。云霞低作户，花竹结为邻。巢父何孤邈，尧年亦隐沦。所期采药去，天地不知春。
赠林司训
作者：黄廷用
朝代：明

京国逢知己，匆匆又别离。传经仍旧德，对酒赋新诗。湖上鱼龙化，云边雨露滋。总看春色蚤，游宦莫言迟。
赠林小山之任上虞
作者：黄廷用
朝代：明

握璧谁知己，调兰我自亲。几逢金阙里，重到玉桥滨。双鬓怑为客，一官幸到身。传经宫保旧，结绶汉恩新。尧日明三极，舜云护四邻。竹符光启润，花坞暗藏春。枳棘锄将尽，凤鸾栖有神。徵书还欲下，未可负兹辰。
赠欧湖李郡伯入觐回济南
作者：黄廷用
朝代：明

圣主握乾符泰运，朝宗海国正同心。汉庭职□原分盖，虞室功多独赐金。放棹河流乘冻鲜，□城花色正春深。若看南雁回天北，有客相□□上林。
赠水东闵太史年兄督学三晋
作者：黄廷用
朝代：明

昔年闻喜同南省，十载仍联供奉班。逸兴寻春花径里，高情对月酒杯间。校文近幸青藜共，载笔长从玉署还。忽讶早秋成远别，二陵风雨隔仙寰。新捧天书出未央，遥占宪节度河梁。文章自昔推班史，时俗于今说晋阳。秋宇暂将金作斧，春风依旧玉为堂。及门俱是攀龙客，试看乘云入帝乡。
赠水东闵太史年兄督学三晋·其一
作者：黄廷用
朝代：明

昔年闻喜同南省，十载仍联供奉班。逸兴寻春花径里，高情对月酒杯间。校文近幸青藜共，载笔长从玉署还。忽讶早秋成远别，二陵风雨隔仙寰。
赠水东闵太史年兄督学三晋·其二
作者：黄廷用
朝代：明

新捧天书出未央，遥占宪节度河梁。文章自昔推班史，时俗于今说晋阳。秋宇暂将金作斧，春风依旧玉为堂。及门俱是攀龙客，试看乘云入帝乡。
赠浔江李谏议册封沈藩
作者：黄廷用
朝代：明

金符玉轴新封国，珍重君恩使夕郎。三晋关河开地纪，九重日月照天潢。争看汉节明春色，共羡宫袍带御香。历览民风堪献纳，随轩草疏上虞唐。
赠浦后□赞善册封归省
作者：黄廷用
朝代：明

文章黄阁怜知己，又喜联镳列馆东。捧日层霄分紫雾，望云十载度春风。宫袍新映金尊里，仙乐犹闻王殿中。莫羡吴门芳草绿，瑶花开待上林红。
赠潞安守孙南川
作者：黄廷用
朝代：明

三月都门外，春风杨柳丝。分符成远别，飞盖系予思。晋国曾蒙难，藩封尚阻饥。非君能保障，安结圣明知。
赠王挥使袭职
作者：黄廷用
朝代：明

皇明高帝平疆宇，论列麒麟尔祖同。弓剑百年仍旧武，貂珰几代出元戎。报恩自许平生是，斩虏谁知当世雄。昨夜阴山传羽箭，搴旗策马向秋风。
赠王稚川之南雍
作者：黄廷用
朝代：明

东观追趋今几年，朝朝供奉圣君前。唐人词赋推王建，汉代文章属马迁。天霁晓星辞凤阙，雪消春水送兰船。镐京总是兴周地，棫朴曾承雨露偏。夜雨清斋曾对榻，论交久矣惬襟期。台衡他日占各世，山斗于今重得师。春色平分千里外，风流远陋六朝时。悬知南国多桃李，朵朵烟含璧水滋。
赠王稚川之南雍·其一
作者：黄廷用
朝代：明

东观追趋今几年，朝朝供奉圣君前。唐人词赋推王建，汉代文章属马迁。天霁晓星辞凤阙，雪消春水送兰船。镐京总是兴周地，棫朴曾承雨露偏。
赠王稚川之南雍·其二
作者：黄廷用
朝代：明

夜雨清斋曾对榻，论交久矣惬襟期。台衡他日占各世，山斗于今重得师。春色平分千里外，风流远陋六朝时。悬知南国多桃李，朵朵烟含璧水滋。
赠王道长之留都
作者：黄廷用
朝代：明

尊前言别逢春暮，汉苑流莺雨后声。烂熳晴花明豸绣，依稀细柳拂霓旌。南台每觉瞻天切，西掖常悬捧日情。更喜圣皇容直气，谏书频到九重城。
赠矢田王谏议归养
作者：黄廷用
朝代：明

悠悠旌旆逢春色，遥望秦关出凤城。献纳久司青琐客，乞归应系白云情。悬知百岁为忠孝，愿以一心答圣明。何幸及门芳草细，君家元自有蓬瀛。
赠祝九山以户部尚书郎为德府长史
作者：黄廷用
朝代：明

君爱身閒不厌贫，故辞华省作王臣。东游川岳邻蓬岛，北望楼台接紫宸。欲访碧桃丹桂客，偏多载酒问奇人。浮生踪迹元尘鞅，安得冥心一悟真。羡尔黄金台上客，悠悠扬旆下兰台。曳裾暂远红尘苦，授简偏怜白雪才。回首花边新酒伴，同声天上少诗媒。那堪秋日遥相送，蓟北云飞两半来。
赠祝九山以户部尚书郎为德府长史·其一
作者：黄廷用
朝代：明

君爱身閒不厌贫，故辞华省作王臣。东游川岳邻蓬岛，北望楼台接紫宸。欲访碧桃丹桂客，偏多载酒问奇人。浮生踪迹元尘鞅，安得冥心一悟真。
赠祝九山以户部尚书郎为德府长史·其二
作者：黄廷用
朝代：明

羡尔黄金台上客，悠悠扬旆下兰台。曳裾暂远红尘苦，授简偏怜白雪才。回首花边新酒伴，同声天上少诗媒。那堪秋日遥相送，蓟北云飞两半来。
赠祠部陈石溪谪郴州
作者：黄廷用
朝代：明

柳色青青几别离，赠君不觉泪偏垂。经年他国调兰日，暮景清朝泣王时。晓旆戴星冲楚雁，春帆带雨拂江篱。衡湘自昔多迁客，载酒看山且赋诗。
赠祠部陈石溪谪郴州
作者：黄廷用
朝代：明
体裁：七言律诗

柳色青青几别离，赠君不觉泪偏垂。经年他国调兰日，暮景清朝泣王时。晓旆戴星冲楚雁，春帆带雨拂江蓠。衡湘自昔多迁客，载酒看山且赋诗。
赠给事方奎山谪休宁
作者：黄廷用
朝代：明

侍臣何事辞丹陛，春水津桥重送君。共道隋珠原易辩，谁知楚璞亦难分。眼前别绪牵青柳，身外浮名寄白云。我自雁峰归凤阙，几时鸣佩复同群。
赠节推黄华南之庆远
作者：黄廷用
朝代：明

圣朝两露方优渥，才隽如君得远行。杖钺百变清鸟道，停车五岭听猿声。前山积雾迟开郡，古木斜阳早闭城。从此著书消岁月，不专鞠狱使人平。
赠茅见沧太史册封
作者：黄廷用
朝代：明

九重册拜召陵王，玉帙金符下建章。天遣词臣临瀚海，人传圣帝重宗潢。使舟东泛吴门水，宫服遥分汉署香。白发相看春自好，西湖时映紫云光。
赠萧山令施钦甫之任
作者：黄廷用
朝代：明

我爱许询氏，筑室凭芳林。超迹绝尘网，萧然□外心。因之名此山，眷怀欲登临。有友扬天惠，奉身重南金。逖为神明宰，艺花抚瑶琴。孤踪未云歇，款睇白云岑。愿言垂湛露，永遗棠杜阴。鸾凤一栖止，山灵何古今。所贵名不灭，安论浮与沉。
赠藩伯砥斋朱年丈之任广右
作者：黄廷用
朝代：明

鹿鸣回首清秋里，二纪相毛又一年。几度京华同日月，那堪岭徼各风烟。苍梧万里行程迥，绿柳千条别绪牵。若见伏波铜柱在，交人犹界汉山川。
赠西塘之任雷州
作者：黄廷用
朝代：明

十五年来客帝乡，都门时有祖筵张。不知折尽河桥柳，曾立东风独断肠。忆昔灯前风雨时，三年相对客心知。宦游乍喜重逢日，又向芳尊说别离。
赠西塘之任雷州·其一
作者：黄廷用
朝代：明

十五年来客帝乡，都门时有祖筵张。不知折尽河桥柳，曾立东风独断肠。
赠西塘之任雷州·其二
作者：黄廷用
朝代：明

忆昔灯前风雨时，三年相对客心知。宦游乍喜重逢日，又向芳尊说别离。
赠西岩徐节推之柳州
作者：黄廷用
朝代：明

昨捧除书下建章，尊前万里别情长。龙城山水皆皇土，象郡烟霞近楚疆。狱院昼间巢野雀，画堂人静对斜阳。也知圣主抡才日，不似宗元滞一乡。
赠见江苏谏议承恩归养
作者：黄廷用
朝代：明

万里看云捧日馀，陈情三疏紫宸居。赐归喜乃秋花晚，上寿欣逢春酒初。午梦遥知悬魏阙，晴游时儗奉潘舆。王侯钟鼎应难并，况复掖垣多谏书。
赠谏议李一吾之任留都
作者：黄廷用
朝代：明

北闱疏乞过南省，喜得司仍献纳存。两地精忠悬日月，百年魂梦绕乾坤。白云秋杪连青琐，芳草春深即故园。回首明光曾补衮，尚馀封事耀君门。
赠谏议郑于野之南通政
作者：黄廷用
朝代：明

朝市论交知己稀，情亲如子复相违。官联列座围金贵，谁说前驱负弩非。万里春光粘笔彩，两都宵梦绕宫扉。天高云树茫茫里，鸿雁偏从蓟比飞。
赠赵白楼总镇宣府
作者：黄廷用
朝代：明

昨岁虏骑犯紫荆，辅畿列郡皆震惊。天子推毂赐金玺，直西妖氛须臾清。干今下诏防秋蚤，使汝专镇朔方城。幽州士卒望节钺，刲羊持酒相欢迎。少时曾营三关阵，老来惯识强胡情。万金悬赏募死士，拔剑弯弓实汉兵。坚浚高深壮天险，帐下与之苦乐并。单干射猎龙山北，征战旧闻飞将名。敌垒从兹烽火断，边陲无复鼓鼙声。一曲梅花隔银汉，塞垣秋月为谁明。
赠输粟管挥使
作者：黄廷用
朝代：明

秋风送客每伤神，况复边城警报频。漫尔尊□千里别，可堪兵后万家贫。挥金未必充边实，投笔应能净虏尘。从此请缨行绝域，试看汉阁尽麒麟。
赠郭锦衣跃泉
作者：黄廷用
朝代：明

汉将少谈云鸟阵，禁廷新拜虎符臣。秋天白日明戈戟，罗绮轻骄跃马人。池馆楼台帝里东，锦袍初赐五花红。三千珠履同瑶席，醉里时闻长乐钟。羽箭貂裘白马肥，平明入直紫金闱。晚来花底喧歌吹，曾识汾阳见虏归。
赠郭锦衣跃泉·其一
作者：黄廷用
朝代：明

汉将少谈云鸟阵，禁廷新拜虎符臣。秋天白日明戈戟，罗绮轻骄跃马人。
赠郭锦衣跃泉·其三
作者：黄廷用
朝代：明

羽箭貂裘白马肥，平明入直紫金闱。晚来花底喧歌吹，曾识汾阳见虏归。
赠郭锦衣跃泉·其二
作者：黄廷用
朝代：明

池馆楼台帝里东，锦袍初赐五花红。三千珠履同瑶席，醉里时闻长乐钟。
赠鄱阳令沈文岩省觐
作者：黄廷用
朝代：明

仙凫未下舟霄去，海上先传青鸟音。五代相看春色早，一堂偏受圣恩深。吴门芳草生新思，南国甘棠结素心。秪是承家知不忝，尊前聊赠越人吟。
赠陈司教
作者：黄廷用
朝代：明

头白为官别紫宸，罗浮山杳海云滨。春风桃李缘门径，细雨空斋莫厌贫。
赠陈未斋司教肇庆
作者：黄廷用
朝代：明

蚤岁期明德，信美匹凤凰。中途多戢羽，于今凌风翔。契阔诣良晤，经年客帝乡。蔼二日以亲，□若芝兰芳。眷子二三子，执经讲帷傍。幡然殊有悟，眷怀翰墨香。一官之万里，使我纡烦伤。夏日临岐路，别绪谁短长。殷勤置尊酒，河树半斜阳。酣时迷所往，醒来讵能忘。
赠陈龙溪同年守通安
作者：黄廷用
朝代：明

六月长安疏雨过，藤萝苔藓亦堪怜。思君欲别河桥上，几日重逢尊酒前。路入烟霞青树合，风回岩岫白云连。滇南地僻俱皇上，循吏今看剌史贤。
赠高太仆封君
作者：黄廷用
朝代：明

止足谁能识，萧然物外游。盛年官赤邑，飞梦绕沧洲。芳草春风细，閒云秋水浮。丹砂驻白日，身世傲王侯。一谢银黄绾，振衣千仞冈。锦函题处湿，紫蜡赐来香。云里龙光远，日边凤羽长。金绯知自适，不复论行藏。
赠高太仆封君·其一
作者：黄廷用
朝代：明

止足谁能识，萧然物外游。盛年官赤邑，飞梦绕沧洲。芳草春风细，閒云秋水浮。丹砂驻白日，身世傲王侯。
赠高太仆封君·其二
作者：黄廷用
朝代：明

一谢银黄绾，振衣千仞冈。锦函题处湿，紫蜡赐来香。云里龙光远，日边凤羽长。金绯知自适，不复论行藏。
赠黄友国光主留都兵政
作者：黄廷用
朝代：明
体裁：七言律诗

今秋胡骑犯边城，往事伤心梦亦惊。己巳年来无此变，太平日久不言兵。江山万里崇周镐，戎马两都属夏卿。见说东南忧未已，看君远别更多情。
赠黄友国光主留都兵政
作者：黄廷用
朝代：明

今秋胡骑犯边城，往事伤心梦亦惊。已已年来无此变，太平日久不言兵。江山万里崇周镐，戎马两都属夏卿。见说东南忧未已，看君远别更多情。
过分水关
作者：黄廷用
朝代：明

雪雨泥应滑，岭高路更难。连朝怀魏阙，此日渡闽关。草落疑山瘦，松孳信岁寒。故乡回首望，渺渺白云间。
过吕梁洪
作者：黄廷用
朝代：明

砥柱能东障，洪梁遏上流。一宵风雨至，万顷水云浮。野树全低岸，人家半在洲。所嗟多荡折，禾黍已无秋。往年曾渡险，新涨若为平。喷沬依山转，生波浴日明。人从天上坐，舟似地中行。不见雍门者，空闻流水声。昨夕牵卿梦，新秋动客心。风云时聚散，鱼鸟自浮沉。楚汉空争长，韩彭不可寻。秪馀城垒在，长傍古槐阴。
过吕梁洪·其一
作者：黄廷用
朝代：明

砥柱能东障，洪梁遏上流。一宵风雨至，万顷水云浮。野树全低岸，人家半在洲。所嗟多荡折，禾黍已无秋。
过吕梁洪·其三
作者：黄廷用
朝代：明

昨夕牵卿梦，新秋动客心。风云时聚散，鱼鸟自浮沉。楚汉空争长，韩彭不可寻。秪馀城垒在，长傍古槐阴。
过吕梁洪·其二
作者：黄廷用
朝代：明

往年曾渡险，新涨若为平。喷沬依山转，生波浴日明。人从天上坐，舟似地中行。不见雍门者，空闻流水声。
过邯郸
作者：黄廷用
朝代：明

处世卢生何太苦，也曾枕上见荣华。当年不与黄梁梦，白首青春空自嗟。无端邂逅邯郸道，语及生平得数奇。何幸玄机犹不秘，分明托与梦魂知。我轻万里游都下，自笑驱车六月忙。百岁光阴浑一息，欲传真诀竟茫茫。
过邯郸·其一
作者：黄廷用
朝代：明

处世卢生何太苦，也曾枕上见荣华。当年不与黄梁梦，白首青春空自嗟。
过邯郸·其三
作者：黄廷用
朝代：明

我轻万里游都下，自笑驱车六月忙。百岁光阴浑一息，欲传真诀竟茫茫。
过邯郸·其二
作者：黄廷用
朝代：明

无端邂逅邯郸道，语及生平得数奇。何幸玄机犹不秘，分明托与梦魂知。
迎恩寺看梅口占赠刘带川节推
作者：黄廷用
朝代：明

策马东郊野望开，行行山寺见黄梅。遥连云气染歌袖，满引春光入酒杯。诗骨自怜花共瘦，交情几得日同来。不堪欲别河津外，折赠还歆□鼎才。
送两溪骆太史病告
作者：黄廷用
朝代：明

十载词林依玉树，一朝卧病解朝缨。秋风剑佩归时早，水国莼鲈梦里清。花绕潘舆春欲醉，天连魏阙日关情。临行不住东流急，目断閒云江上横。羡君潇洒出风尘，锦调瑶华醉里神。抱病懒为金马客，乞归暂作碧山人。洞中随兴堪寻药，溪上相逢欲问津。漫说息机机易息，更谁日与白鸥亲。
送两溪骆太史病告·其一
作者：黄廷用
朝代：明

十载词林依玉树，一朝卧病解朝缨。秋风剑佩归时早，水国莼鲈梦里清。花绕潘舆春欲醉，天连魏阙日关情。临行不住东流急，目断閒云江上横。
送两溪骆太史病告·其二
作者：黄廷用
朝代：明

羡君潇洒出风尘，锦调瑶华醉里神。抱病懒为金马客，乞归暂作碧山人。洞中随兴堪寻药，溪上相逢欲问津。漫说息机机易息，更谁日与白鸥亲。
送何尹考最归
作者：黄廷用
朝代：明

南国瞻征旆，东郊惜别筵。共怜春雨后，独眷暮云前。醉酌长安酒，高歌召伯篇。杜梨今更绿，贤矣口碑传。
送刘雨山正学光州
作者：黄廷用
朝代：明

握兰春日好，冉冉忽三秋。苦作燕山别，言从洛浦游。奎光明客旆，云影拂仙舟。去去谁同调，思君凤阁头。
送华中翰奉使
作者：黄廷用
朝代：明

□□□□□□□，□□□□□□□。□□□入淮扬道，几树梅花点月明。君到西湖春酒熟，湖中春水白鱼肥。茫茫烟艇堪垂钓，天遣游人此日归。
送华中翰奉使·其二
作者：黄廷用
朝代：明

君到西湖春酒熟，湖中春水白鱼肥。茫茫烟艇堪垂钓，天遣游人此日归。
送华鸿山侍讲展省
作者：黄廷用
朝代：明

晓日承恩下禁闱，仙舟喜共早春归。初移北斗分朝佩，欲舞东风试赐衣。路入瀛洲清鸟近，家临湖水白鱼肥。双瞻南极明银汉，独拥长庚接紫微。
送友人出郭
作者：黄廷用
朝代：明

跨马送君十里桥，桥边野渡几阑□。离情细逐新流水，春色晴看翠柳条。细雨轻尘浥午风，春游篇爱帝城东。小桥流水通幽径，隔岸汀花几点红。
送友人出郭·其一
作者：黄廷用
朝代：明

跨马送君十里桥，桥边野渡几阑□。离情细逐新流水，春色晴看翠柳条。
送友人出郭·其二
作者：黄廷用
朝代：明

细雨轻尘浥午风，春游篇爱帝城东。小桥流水通幽径，隔岸汀花几点红。
送吴醴泉王槐野二太史春祀
作者：黄廷用
朝代：明

七圣骑龙上太清，年年细雨及清明。春山远望松楸色，夜陇空闻乌鹊声。河水千年流玉殿，风云四野护金城。香车欲下炉烟袅，不尽词臣俎豆情。
送善推侄孙就教
作者：黄廷用
朝代：明

燕台月色照离筵，还忆鹿鸣十载前。南北宦情今尔尔，漠唐世业故绵绵。春来桃李环行幔，雨后槐杨拂彩船。若到龙池回首望，莫言河洛各风烟。
送大行李浔江使齐归省
作者：黄廷用
朝代：明

五色晴云晓欲低，新承朝命使东齐。罗衫白马行春日，北海孤山望不迷。乽人珍重使君行，独立层霄捧日情。路入瀛洲青鸟近，朝看南越白云明。经年列馆帝城东，日日郊游引辔同。醉里忽闻歌别调，愁看芳草向春风。欲别依依万里情，连宵弦管泛春声。明朝驿路烟霞里，夕照相思五凤城。三月青门柳色新，西郊相送转情亲。知君使节经过地，楚水吴山俱是春。
送大行李浔江使齐归省·其一
作者：黄廷用
朝代：明

五色晴云晓欲低，新承朝命使东齐。罗衫白马行春日，北海孤山望不迷。
送大行李浔江使齐归省·其三
作者：黄廷用
朝代：明

经年列馆帝城东，日日郊游引辔同。醉里忽闻歌别调，愁看芳草向春风。
送大行李浔江使齐归省·其二
作者：黄廷用
朝代：明

乽人珍重使君行，独立层霄捧日情。路入瀛洲青鸟近，朝看南越白云明。
送大行李浔江使齐归省·其五
作者：黄廷用
朝代：明

三月青门柳色新，西郊相送转情亲。知君使节经过地，楚水吴山俱是春。
送大行李浔江使齐归省·其四
作者：黄廷用
朝代：明

欲别依依万里情，连宵弦管泛春声。明朝驿路烟霞里，夕照相思五凤城。
送太常李楼云守磁州
作者：黄廷用
朝代：明

羡汝才名出奉常，曾将礼乐献君王。于今作牧劳符竹，欲使弦歌入淦阳。论诗喜及黄花暮，告别愁闻白雁声。明日星轺云树隔，相思宁似故人情。
送太常李楼云守磁州·其一
作者：黄廷用
朝代：明

羡汝才名出奉常，曾将礼乐献君王。于今作牧劳符竹，欲使弦歌入淦阳。
送太常李楼云守磁州·其二
作者：黄廷用
朝代：明

论诗喜及黄花暮，告别愁闻白雁声。明日星轺云树隔，相思宁似故人情。
送宾南李丞之张桥
作者：黄廷用
朝代：明

君本儒家子，相看客里情。春风河柳色，晓雾禁莺声。尺檄游南国，孤舟入水城。时瞻华盖土，遥映紫云□。
送小塘之任临安
作者：黄廷用
朝代：明

吾邑佳山水，水塘壶与青。种松芸阁古，栖鹤草堂灵。结绶离仙界，分符出帝庭。越中风景似，兰芷满云汀。
送张都阃
作者：黄廷用
朝代：明

相国兼文武，承家自不群。九重新两露，八阵旧风云。醉别黄花酒，行看白剑文。边城尚鼓角，画地破祲氛。
送徐友赐假南归
作者：黄廷用
朝代：明

黄阁元臣傍紫微，含情时序故乡违。欣逢圣主貤恩诏，珍重清卿赐假归。几世松楸承宝露，满山花鸟带春晖。回看银汉苍龙御，长绕晴云五色飞。
送林见泉节推潮州
作者：黄廷用
朝代：明

君复官南海，行踪总旧程。月色多乡梦，潮声动客情。惯持三尺法，能使万人平。何日徵循吏，同游五凤城。
送林馀芳还三山
作者：黄廷用
朝代：明

凉夜多乡梦，莼鲈及此时。秋风吹短鬓，檐雨濯烦思。作客难为别，因君一赋诗。虏人今入寇，归路莫教迟。
送王太史尧衢省觐
作者：黄廷用
朝代：明

悠悠仙旆动秋风，共羡皇恩雨露同。黄菊扶疏怜滞客，白云缥缈度归鸿。望家直与淮流下，倚棹回看汉苑中。明到吴门春水绿，聚星堂上酒初红。
送王阳湖宪伯入闽
作者：黄廷用
朝代：明

三月雪消湖水清，湖光山色漾空明。主人每忆春风里，使旆难纡故国情。南望闽关依树色，东过汀渚听莺声。因君忽觉乡心动，细雨阶前绿草生。
送考功钱景山之南通参
作者：黄廷用
朝代：明

春入璚河雪水清，东风摇飏画船轻。花明玄圃连吴苑，云合银台接汉城。鼎里驻颜怜未子，镜中看鬓忆同庚。材官品藻今谁是，启事山公列上卿。
送胡贰尹归衢州
作者：黄廷用
朝代：明

从此不婴尘世网，尊前花月兴偏赊。官舟稳坐春溪涨，一出闽关即是家。
送通判陈质庵归省兼谒选
作者：黄廷用
朝代：明

讵意相逢成远别，尊前不觉倍离情。潘舆正值春花丽，菜彩偏添昼锦明。懒与白云同出岫，肯因芳草滞行程。知君未展雄飞志，试听歌人作牧声。
送钱南湖任楚雄
作者：黄廷用
朝代：明

疋马燕云夕照斜，江南春到有梅花。行人莫唱梁州曲，诸葛边营属汉家。
送锦衣参军王慎庵佥宪广东
作者：黄廷用
朝代：明

金门长送客，如子更情亲。白雁偏求倡，黄花懒向人。虎符牙帐旧，豸府尽轺新。倚望津桥夕，悬知海国春。祖席联文武，言追宛潞傍。锦衣明昼日，绣斧□秋霜。路入三山迥，风行百粤长。岭云连晚树，鱼鲙出江乡。
送锦衣参军王慎庵佥宪广东·其一
作者：黄廷用
朝代：明

金门长送客，如子更情亲。白雁偏求倡，黄花懒向人。虎符牙帐旧，豸府尽轺新。倚望津桥夕，悬知海国春。
送锦衣参军王慎庵佥宪广东·其二
作者：黄廷用
朝代：明

祖席联文武，言追宛潞傍。锦衣明昼日，绣斧□秋霜。路入三山迥，风行百粤长。岭云连晚树，鱼鲙出江乡。
送陈南江令溧水
作者：黄廷用
朝代：明

白云曾作主，今访紫芝山。洞口春泉涌，空中夜鹤还。庭看松子落，帘对吏人閒。何处仙家是，无丹亦驻颜。
送陈宪卿进士使长沙
作者：黄廷用
朝代：明

昔日荐雄文似者，汉廷待诏胜登瀛。玉炉香霭春袍湿，使节光添昼锦明。朵朵楚云遥吐彩，萋萋江芷总含荣。几时得共尊前话，无限湖南万里情。
送黄三峰兵宪山东
作者：黄廷用
朝代：明

十载游京国，依依客里情。秋斋时听雨，春日共登瀛。云署临天路，星槎入海城。晋阳今患虏，到处合言兵。
途中写怀
作者：黄廷用
朝代：明

不才还落漠，去国属艰难。雨露新杨柳，烟波旧木兰。南行已百里，午梦复长安。閒拂床头剑，光凌北斗寒。
途中遣德
作者：黄廷用
朝代：明

奔走空皮骨，六年万里馀。疏狂沾厚禄，倾覆带高车。喜得投簪日，还如结绶初。春风开竹径，夜雨长园蔬。谗人嗟罔极，所喜圣朝清。点璧殊无失，诬金安足明。林园暌几载，日夕欲兼程。春到生芳草，濡毫总有情。穷冬逢作客，落日易生愁。蝗后成年欺，冰来滞水流。驿楼荒里渡，朴舍远中求。菊酒斟盈斝，河鱼上小舟。
途中遣德·其一
作者：黄廷用
朝代：明

奔走空皮骨，六年万里馀。疏狂沾厚禄，倾覆带高车。喜得投簪日，还如结绶初。春风开竹径，夜雨长园蔬。
途中遣德·其三
作者：黄廷用
朝代：明

穷冬逢作客，落日易生愁。蝗后成年欺，冰来滞水流。驿楼荒里渡，朴舍远中求。菊酒斟盈斝，河鱼上小舟。
途中遣德·其二
作者：黄廷用
朝代：明

谗人嗟罔极，所喜圣朝清。点璧殊无失，诬金安足明。林园暌几载，日夕欲兼程。春到生芳草，濡毫总有情。
郑芝田席上对竹
作者：黄廷用
朝代：明

炎天聊涤暑，一过子真家。脩竹横檐出，疏枝倚径斜。榻前青落枕，窗外翠临纱。坐觉尘嚣远，悠然客兴赊。
酿泉
作者：黄廷用
朝代：明

山下有酿泉，谁能似纪叟。但得此中趣，何须倾百斗。
醉翁
作者：黄廷用
朝代：明

闻道灵均心欲醒，问君何以醉名翁。全生天地过臣分，任达江湖与世同。春晓山容雕毂外，夕阳鸿影酒杯中。酡颜白发偕宾从，为炾黎氓乐岁丰。
醉翁亭古梅席上口占
作者：黄廷用
朝代：明

昨宵枕上听风雨，秪恐纷披花欲残。晓起寻芳来涧外，依然玉树两相欢。当轩酌酒酹花神，愿得年年对此辰。莫就开时看早暮，枝南枝北总芳春。江南二月疑飞雪，香韵因风知是梅。索笑檐前清不极，芳春端占百芯开。春台偃蹇数朝枝，风雪几侵冰玉姿。向晚不知何处笛，一声忽动故园思。纵是虎头尽不成，龙麟盘郁数枝横。更斟雪酒孤芳共，东望海云片月生。南谁谁植罗浮树，一问山僧不记年。若使醉翁曾醉此，今人遮莫更留连。如何苦入诗人兴，错比名花雪共春。况复枝头能结子，偏于日里长芳神。夕照鹤癯花共瘦，欹斜妖娆不胜寒。洛阳共道花如绣，亦在春深此后看。绛蒂黄中香气浮，花开五数恊中畴。君王若喜调商鼎，移向上林玉槛头。徙倚高枝凌短鬓，摘来杯里注春愁。也知一别扬州去，他日相思洛水头。
醉翁亭古梅席上口占·其一
作者：黄廷用
朝代：明

昨宵枕上听风雨，秪恐纷披花欲残。晓起寻芳来涧外，依然玉树两相欢。
醉翁亭古梅席上口占·其七
作者：黄廷用
朝代：明

如何苦入诗人兴，错比名花雪共春。况复枝头能结子，偏于日里长芳神。
醉翁亭古梅席上口占·其三
作者：黄廷用
朝代：明

江南二月疑飞雪，香韵因风知是梅。索笑檐前清不极，芳春端占百芯开。
醉翁亭古梅席上口占·其九
作者：黄廷用
朝代：明

绛蒂黄中香气浮，花开五数恊中畴。君王若喜调商鼎，移向上林玉槛头。
醉翁亭古梅席上口占·其二
作者：黄廷用
朝代：明

当轩酌酒酹花神，愿得年年对此辰。莫就开时看早暮，枝南枝北总芳春。
醉翁亭古梅席上口占·其五
作者：黄廷用
朝代：明

纵是虎头尽不成，龙麟盘郁数枝横。更斟雪酒孤芳共，东望海云片月生。
醉翁亭古梅席上口占·其八
作者：黄廷用
朝代：明

夕照鹤癯花共瘦，欹斜妖娆不胜寒。洛阳共道花如绣，亦在春深此后看。
醉翁亭古梅席上口占·其六
作者：黄廷用
朝代：明

南谁谁植罗浮树，一问山僧不记年。若使醉翁曾醉此，今人遮莫更留连。
醉翁亭古梅席上口占·其十
作者：黄廷用
朝代：明

徙倚高枝凌短鬓，摘来杯里注春愁。也知一别扬州去，他日相思洛水头。
醉翁亭古梅席上口占·其四
作者：黄廷用
朝代：明

春台偃蹇数朝枝，风雪几侵冰玉姿。向晚不知何处笛，一声忽动故园思。
采莲曲
作者：黄廷用
朝代：明

少小家横塘，淡妆荡小艑。穿叶怑并头，祗畏香风剪。朝毛花始舒，亭午花复卷。舒卷一移时，□心安可转。缱绻比中流，试问孰深浅。
钓台
作者：黄廷用
朝代：明

君房鼎足中兴日，一变姓名入富春。齐国上言垂钓者，疑是皇家物色人。汉使安车几度来，同心特诏济川才。肯因日暮聊相屈，投札侯生亦壮哉。谏议大夫坚不拜，何于建武复来招。请看唐帝容巢父，鸿鹄冥冥亘紫霄。同学故人能下贱，榻中加足动星辰。若逢圣祖知相迫，肯许严光不汉臣。滩头七里露渔矶，夜夜春山有少微。也信侯封□有命，凌烟不易勒名归。知君故是彺奴态，不厌羊裘钓泽心。八十泉灵犹受宠，汉恩还比此滩深。若得桐江江上过，汨罗安有楚魂悲。汉家晚祚多奇节，尽系清风一钓丝。独上高台捲幔看，俨然遗像肃江干。瓣香一献溪前水，习习清风两袖寒。
钓台·其一
作者：黄廷用
朝代：明

君房鼎足中兴日，一变姓名入富春。齐国上言垂钓者，疑是皇家物色人。
钓台·其七
作者：黄廷用
朝代：明

若得桐江江上过，汨罗安有楚魂悲。汉家晚祚多奇节，尽系清风一钓丝。
钓台·其三
作者：黄廷用
朝代：明

谏议大夫坚不拜，何于建武复来招。请看唐帝容巢父，鸿鹄冥冥亘紫霄。
钓台·其二
作者：黄廷用
朝代：明

汉使安车几度来，同心特诏济川才。肯因日暮聊相屈，投札侯生亦壮哉。
钓台·其五
作者：黄廷用
朝代：明

滩头七里露渔矶，夜夜春山有少微。也信侯封□有命，凌烟不易勒名归。
钓台·其八
作者：黄廷用
朝代：明

独上高台捲幔看，俨然遗像肃江干。瓣香一献溪前水，习习清风两袖寒。
钓台·其六
作者：黄廷用
朝代：明

知君故是彺奴态，不厌羊裘钓泽心。八十泉灵犹受宠，汉恩还比此滩深。
钓台·其四
作者：黄廷用
朝代：明

同学故人能下贱，榻中加足动星辰。若逢圣祖知相迫，肯许严光不汉臣。
门士俞应和出守处州道由滁阳留之信宿志喜
作者：黄廷用
朝代：明

秦越关川何阻绝，明珠梦里已先投。春风入彀元非偶，秋日登台亦壮游。野旷天低山月蚤，云归洞湿石泉流。西湖从此堪乘兴，历览东南王气浮。乘舟访戴下山阴，风雨官斋细论心。万里驱驰怀尺剑，百年交谊重兼金。寻幽径里黄花暮，言别尊前绿酒深。明日悠悠旌旆杳，远惭张翰独知音。
门士俞应和出守处州道由滁阳留之信宿志喜·其一
作者：黄廷用
朝代：明

秦越关川何阻绝，明珠梦里已先投。春风入彀元非偶，秋日登台亦壮游。野旷天低山月蚤，云归洞湿石泉流。西湖从此堪乘兴，历览东南王气浮。
门士俞应和出守处州道由滁阳留之信宿志喜·其二
作者：黄廷用
朝代：明

乘舟访戴下山阴，风雨官斋细论心。万里驱驰怀尺剑，百年交谊重兼金。寻幽径里黄花暮，言别尊前绿酒深。明日悠悠旌旆杳，远惭张翰独知音。
闻砧
作者：黄廷用
朝代：明

萧萧木落五陵寒，捣练谁家夜已阑。月照罗帷人不寐，倚床犹自怯衣单。
闻车
作者：黄廷用
朝代：明

征轮门外何辚辚，六月长安炎暑蒸。主第侯家忘昼永，弦歌枕簟列层冰。
闻雁
作者：黄廷用
朝代：明

忽听轩前雁一声，春来何急使人惊。若飞塞北谋栖止，的的关川万里程。
除夜对国博景政光禄志恺铨曹君辩席间作
作者：黄廷用
朝代：明

作客怜双鬓，长安经几春。漫传今夕旧，又及岁华新。看剑犹冲斗，开尊欲醉人。灯前听王漏，骨肉尔为亲。
顾诗人自苏吴来游诸君有东山雅集卷赠之去后始闻其诗逐次原韵
作者：黄廷用
朝代：明

有客传佳句，乍闻洗耳边。无缘枫树地，共醉菊花天。乱后空文藻，归来没挟烟。独怜双鬓里，不似旧时玄。
颂戚南塘平寇
作者：黄廷用
朝代：明

六月兴师下八闽，功收三载捷如神。威严令甲后来□，血染征袍到处新。武略一朝成雨露，勋名千古挂麒麟。知君不愿封侯事，自许丹衷报国真。
题便面
作者：黄廷用
朝代：明

立壁浮青俯石湍，乾坤老我钓鱼竿。龙翻湖海层波急，雁度潇湘返照残。影落深潭秋共瘦，梦回荒馆迄偏寒。谁家渺渺风涛里，时泛危樯出浦端。
题吴太医卷
作者：黄廷用
朝代：明

王液金丹已有神，红颜不驻此芳辰。寻芝种药云为侣，刻启传经世所珍。曾入先皇宸梦异，重看今日宠阶新。最怜诸子堪调鼎，尊酒年年献早春。
题地师柯月潭册子
作者：黄廷用
朝代：明

秋水一泓澄皓彩，恰涵万象与君同。星辰错落应无数，秪在风神指点中。青青山色水溶溶，月照潭心起卧龙。万里关山看欲尽，江南江北半仙踪。寻山觅水明双眼，既入西川又建溪。喜遇薇垣金紫客，九仙游处亦同携。
题地师柯月潭册子·其一
作者：黄廷用
朝代：明

秋水一泓澄皓彩，恰涵万象与君同。星辰错落应无数，秪在风神指点中。
题地师柯月潭册子·其三
作者：黄廷用
朝代：明

寻山觅水明双眼，既入西川又建溪。喜遇薇垣金紫客，九仙游处亦同携。
题地师柯月潭册子·其二
作者：黄廷用
朝代：明

青青山色水溶溶，月照潭心起卧龙。万里关山看欲尽，江南江北半仙踪。
题尽
作者：黄廷用
朝代：明

生怜秋色好，高阁坐新寒。竹韵风前听，花容两后看。采毫跻月窟，视草上金銮。谁是同吟者，披图倚玉阑。
题慈养
作者：黄廷用
朝代：明

披拂东风白发前，此时爱日自年年。莫言王子方无忝，未信芧郎不是贤。善养何妨饘粥薄，承欢谁觉綵衣颠。可能尹母前为训，长向兰阶种福田。
题方洲
作者：黄廷用
朝代：明

□发灵峰上，平分蔓萃湖。云閒浮野树，日煖浴沙凫。花落流飘锦，石横浪搏珠。只缘贪胜迹，□日负诗逋。
题月洲
作者：黄廷用
朝代：明

我客鹅湖忽十年，月明时泛木兰船。清流夜映银河碧，沙碛秋含远树烟。
题杏园赐宴
作者：黄廷用
朝代：明

曲江江上杏花红，朵朵新沾雨露同。闻喜承恩谁独醉，斜看燕子舞春风。
题棕庵
作者：黄廷用
朝代：明

高僧说法住名山，秪在孤灯双树间。怪底禅心犹未灭，双移棕树与云閒。都门大隐喜看山，鹤榻时横梵宇间。风动数声棕叶响，却惊清昼梦魂閒。
题棕庵·其一
作者：黄廷用
朝代：明

高僧说法住名山，秪在孤灯双树间。怪底禅心犹未灭，双移棕树与云閒。
题棕庵·其二
作者：黄廷用
朝代：明

都门大隐喜看山，鹤榻时横梵宇间。风动数声棕叶响，却惊清昼梦魂閒。
题海青
作者：黄廷用
朝代：明

海雾茫茫树影微，扶风遥入上林飞。汉王不吝千金直，博得天鹅一只归。
题澹轩图
作者：黄廷用
朝代：明

前村梅花如玉削，后村皑皑雪飘礡。背月隐隐出云端，不照欢喜照寂寞。此时百草已无芳，此景幽然凝望暯。绝胜王郎泛虚舟，夜色空濛满溪壑。几度暗香四碧寒，不厌网衣虚锦㜰。微醺击缶当丝簧，茅竹何曾涂舟艧。市道不交苔径深，寂无肉食有藜藿。幽人贞吉万虑消，直比雪洲春水落。雪洲春水味且甘，流到于今味更薄。少味方是还天和，一勺真可洗炎熇。豪华踪迹今何在，年年月照梅花萼。
题美人
作者：黄廷用
朝代：明

爱汝飘飖月下游，相看无语使人愁。流传玉女难描尽，如此何须顾虎头。
题美人便面
作者：黄廷用
朝代：明

五色云边桂子芳，翩翩神女下巫阳。环姿伟态真艳逸，宛若游龙乘云翔。绿鬓飞浮蕉叶翠，庄姝绝胜胡石苍。削肩细腰垂藻羽，环佩珊珊罗绮长。玉指纤纤情脉脉，花枝持赠谁家郎。劳思效爱不可得，笑对花开意更狂。楚王梦中款颜色，髯卿画里面如妆。朝朝暮暮怀君袖，秪恐恩深妒秋娘。纵使君恩没新古，曾奈天时有熇凉。何况盛年易彫遇，虚度春风当断肠。可是杜陵老饥客，隔水看花倍离伤。年年司马青衫湿，吁嗟明月碧帘廊。
饮成国朱公南庄
作者：黄廷用
朝代：明

上公别馆倚青霄，春入芳情对客饶。沙苑铺金团蹇兔，晴云飞箭落鸣雕。林间鸟谱歌声细，日下花憎舞影娇。逸兴况逢骢马使，佳辰同醉太平朝。平白锦谷连云起，伐鼓摐金隔院听。花萼含春怜紫紫，柳芽候节见青青。莺声度曲依罗幕，雁影飞行点翠屏。为对风光心赏洽，归骖遥望太微星。太乙坛边春色丽，九关门外俗尘稀。谁寻芳树来玄圃，独上层台望翠微。回鸟驻云如有意，枕花藉草不知归。从今更拟高阳会，莫负韶华满帝畿。
饮成国朱公南庄·其一
作者：黄廷用
朝代：明

上公别馆倚青霄，春入芳情对客饶。沙苑铺金团蹇兔，晴云飞箭落鸣雕。林间鸟谱歌声细，日下花憎舞影娇。逸兴况逢骢马使，佳辰同醉太平朝。
饮成国朱公南庄·其三
作者：黄廷用
朝代：明

太乙坛边春色丽，九关门外俗尘稀。谁寻芳树来玄圃，独上层台望翠微。回鸟驻云如有意，枕花藉草不知归。从今更拟高阳会，莫负韶华满帝畿。
饮成国朱公南庄·其二
作者：黄廷用
朝代：明

平白锦谷连云起，伐鼓摐金隔院听。花萼含春怜紫紫，柳芽候节见青青。莺声度曲依罗幕，雁影飞行点翠屏。为对风光心赏洽，归骖遥望太微星。
马院蒋督牧江南中秋有怀
作者：黄廷用
朝代：明

未别即相思，思来泪欲垂。经年惟问病，无日不亲医。皇事何相逼，客心秪自知。生憎秋月皎，此际作分离。
驾幸西陵
作者：黄廷用
朝代：明

陵园春雨梦思多，凤辇龙帏下禁坡。直北重关连朔漠，将军边事近如何。远从千官依日御，新开三殿向榆河。炉烟袅袅腾春雾，犹引朝仪封事多。黄金台上瞻仙仗，野旷风清辇道疏。最爱沙河星月皎，夜深偏照紫宸居。文皇定鼎靖沙胡，宫阙□台此帝图。白昼铜关严甲士，青宵羽箭报金吾。君王为卜冈陵吉，十人盘中峙凤凰。天寿万年传驻跸，词臣谁复拟长杨。
驾幸西陵·其一
作者：黄廷用
朝代：明

陵园春雨梦思多，凤辇龙帏下禁坡。直北重关连朔漠，将军边事近如何。
驾幸西陵·其三
作者：黄廷用
朝代：明

黄金台上瞻仙仗，野旷风清辇道疏。最爱沙河星月皎，夜深偏照紫宸居。
驾幸西陵·其二
作者：黄廷用
朝代：明

远从千官依日御，新开三殿向榆河。炉烟袅袅腾春雾，犹引朝仪封事多。
驾幸西陵·其五
作者：黄廷用
朝代：明

君王为卜冈陵吉，十人盘中峙凤凰。天寿万年传驻跸，词臣谁复拟长杨。
驾幸西陵·其四
作者：黄廷用
朝代：明

文皇定鼎靖沙胡，宫阙□台此帝图。白昼铜关严甲士，青宵羽箭报金吾。
驾往西陵
作者：黄廷用
朝代：明

腊月云霾苦不晴，貔貅百万怯衣轻。但言天子深宫处，犹向山中风雪行。大峪云深紫气明，翠华亲为筑陵行。雀蛇龙虎千年壮，桧柏松楸百代情。
驾往西陵·其一
作者：黄廷用
朝代：明

腊月云霾苦不晴，貔貅百万怯衣轻。但言天子深宫处，犹向山中风雪行。
驾往西陵·其二
作者：黄廷用
朝代：明

大峪云深紫气明，翠华亲为筑陵行。雀蛇龙虎千年壮，桧柏松楸百代情。
骏马逐电赋以赠友人之官电白
作者：黄廷用
朝代：明

霜蹄赤汗此龙媒，千里真空冀北才。一顾飘飘嘶远道，终看矫矫立层台。逐电能教氛祲去，喷珠遥映翠光开。燕城日望高原上，玉勒金鞭首几回。
龙冈张年兄分别德州赋二律
作者：黄廷用
朝代：明

京师一别几相失，坐忆前程得见君。月下传书犹隔岸，晓来晤语到斜曛。百年萍梗何时合，万里关川此日分。预卜太平调鼎暇，登楼遥望越山云。与君曾醉琼林酒，回首芳春三十年。却忆论心匪旦暮，可堪分手各云烟。冰胶尽舫离情合，风拂行旌别绪牵。未必此生无再会，壶公缩地为谁缘。
龙冈张年兄分别德州赋二律·其一
作者：黄廷用
朝代：明

京师一别几相失，坐忆前程得见君。月下传书犹隔岸，晓来晤语到斜曛。百年萍梗何时合，万里关川此日分。预卜太平调鼎暇，登楼遥望越山云。
龙冈张年兄分别德州赋二律·其二
作者：黄廷用
朝代：明

与君曾醉琼林酒，回首芳春三十年。却忆论心匪旦暮，可堪分手各云烟。冰胶尽舫离情合，风拂行旌别绪牵。未必此生无再会，壶公缩地为谁缘。
龙潭
作者：黄廷用
朝代：明

师兴不雨轸皇情，万乘独先税骑行。盥手龙宫鱼鸟避，斋心虎帐鬼神惊。千峰雷起含瞑色，百道泉飞迸雨声。人意共欢天意得，愿同推戴主群生。墨云亭午大于上，倏忽风雷若有神。一带江山皆化雨，三秋禾黍转芳春。彷徨周旱朝青帝，想像□霖系紫宸。岂是终南山上客，秪求真诀作仙人。万年圣泽流天下，云暗鼎湖今几霜。水态含青频带雨，峦容积翠绝骄阳。骑龙赤汉元图谶，牧马华山此帝乡。三箭潭中初一试，从来神武是高皇。
龙潭·其一
作者：黄廷用
朝代：明

师兴不雨轸皇情，万乘独先税骑行。盥手龙宫鱼鸟避，斋心虎帐鬼神惊。千峰雷起含瞑色，百道泉飞迸雨声。人意共欢天意得，愿同推戴主群生。
龙潭·其三
作者：黄廷用
朝代：明

万年圣泽流天下，云暗鼎湖今几霜。水态含青频带雨，峦容积翠绝骄阳。骑龙赤汉元图谶，牧马华山此帝乡。三箭潭中初一试，从来神武是高皇。
龙潭·其二
作者：黄廷用
朝代：明

墨云亭午大于上，倏忽风雷若有神。一带江山皆化雨，三秋禾黍转芳春。彷徨周旱朝青帝，想像□霖系紫宸。岂是终南山上客，秪求真诀作仙人。
春联
作者：黄彬
朝代：明
体裁：联

北阙词曹多后辈；西江文节是先臣。
自题联
作者：黄彬
朝代：明
体裁：联

伤心三字莫须有；回首一官归去来。
卖花篇
作者：黄德水
朝代：明

日南气候天下奇，四序皆如三月时。《豳风》谩赋为裘什，越俗空传《采葛》诗。泉甘土沃山川美，长日花开灿于绮。不论秋去有兰荪，宁独春来盛桃李。初景曈昽万户开，冘童骆驿卖花来。一筐新蕊朝才摘，数种奇葩岁自栽。曲房小阁开妆箧，紫贝青蚨走轻屟。若个帘前非堕英，谁家门外无残叶。参珠间玉斗光辉，踏青拾翠弄芳菲。花房剩有瑶台露，滴尽侬家金缕衣。
四十八渡
作者：黄德水
朝代：明

武溪多野涉，一日四十八。入水人胫寒，登崖马蹄滑。
疑冢
作者：黄德水
朝代：明

英雄事去藐难征，疑冢累累半已崩。试问当时铜雀妓，定将若个当西陵？
过偏桥
作者：黄德水
朝代：明

雨夕复风晨，长途任此身。前行去已远，孤客藐何亲。山险天藏路，溪寒马啸人。旅怀欲有诉，纡轸不堪陈。
丽江月色
作者：黄德燝
朝代：明

横披素练水晶乡，万户蟾光桂蕊香。何处兰舟吹短笛，孺歌月下咏沧浪。
五坡怀古
作者：黄德燝
朝代：明

宋末支天草拜麻，六师驻处即为家。龙归沧渤号遗鼎，雁度燕关咽暮笳。元相于公端属望，臣心一死已无加。空山古道千秋色，松柏森森长岁华。
仙鹤岩
作者：黄德燝
朝代：明
体裁：七言绝句

月明缑岭夜吹箫，知是仙家羽盖遥。阆苑觞曾前订否，云中拍手笑相招。
凤河晚渡
作者：黄德燝
朝代：明

见说河东有凤山，问津人在夕阳湾。江鸥不管行骖速，故傍渔矶作意閒。
壬子春羊踶岭庵重葺落成
作者：黄德燝
朝代：明

一径纡回最上峰，四时岚气幻山容。尽芟榛莽栽棠树，且息疲劳听晚钟。施茗衲僧敲石火，窥人林鸟数游踪。帝乡子舍含情处，天际云横野色浓。
海门潮声
作者：黄德燝
朝代：明

极目沧溟浸远天，鼍音隐隐度斜川。移情我亦成连者，一奏回风涨紫烟。
照天烛
作者：黄德燝
朝代：明
体裁：七言绝句

骊烛西衔不夜天，空山古刹一灯燃。女娲炼罢存馀照，独峙风前万仞巅。
玉女盆
作者：黄德燝
朝代：明
体裁：七言绝句

取将瀣露沁心凉，晞发岩阿对月妆。绾就云鬟跨凤去，空馀玉乳至今香。
登准提阁
作者：黄德燝
朝代：明

傍湖深浅得山情，入望江峰次第评。飞鹤云间冲雨至，斜帆天际泛烟轻。檐齐孤塔闻铃语，人定千家有磬声。鱼鸟不须惊钓弋，曹源一滴證无生。
银瓶飞瀑
作者：黄德燝
朝代：明

层峦月夕殷轻雷，一派银河接上台。海国年年春泽沛，作霖应尔是仙才。
长沙夜雨
作者：黄德燝
朝代：明

江面初生一缕阴，霏霏尽作老龙吟。飘来远屿归帆湿，维向芦花伴宿禽。
厓山吊古
作者：黄志尹
朝代：明

宋室沈沦事已终，英雄阳九叵成功。擎天力屈三仁仆，率土兵颓一旅空。乌鸟有情哺寄子，黔黎无计泣遗弓。华夷仰止层厓石，屹立洪涛逆浪中。
奉浮葛二仙入祀朱明馆
作者：黄志尹
朝代：明

浮葛仙翁去不回，空遗玄像粤江隈。嵩山此日归陈迹，勾漏何年变劫灰。天上朋游联剑舄，人间香火共亭台。崇贤忽动幽栖想，奈蜕尘缘未有媒。
小金山谒苏祠言别
作者：黄志尹
朝代：明

金山京口旧称奇，郁郁灵洲但小之。鳌冠烟霞吟兴剧，蜃腾雄胜赏心驰。诸天慧日空王寺，振古高风学士祠。边岸帆樯真咫尺，往还翘首有遗思。
待月岭南第一楼
作者：黄志尹
朝代：明

待月鲸楼客，中秋醉解酲。悬知今夜魄，不减昨宵明。药兔犹凝象，鸾娥未厌盈。翠华如复睹，重慰四难并。
望罗浮
作者：黄志尹
朝代：明

罗浮东望海天宽，四百峰头紫雾蟠。宦迹驱驰思拄笏，云林衰谢悔弹冠。共传幽境身堪老，祇恐尘心路改观。此去吕翁如邂逅，肯沿卢氏枕邯郸。
朱明馆
作者：黄志尹
朝代：明

迟日携醪选胜游，扶筇重上紫烟楼。灵区未识群仙蜕，佳致先从一览收。南望即今输白雉，西瞻无复度青牛。临池共享升平醉，不记张衡有四愁。
浮邱八景 其一 紫烟楼
作者：黄志尹
朝代：明

高楼生紫烟，遍绕琅玕树。一出西郭门，仿佛函关路。
浮邱八景 其七 挹袖轩
作者：黄志尹
朝代：明

渺渺蓬莱山，茫茫今古宙。洪厓曾否来，谩挹浮邱袖。
浮邱八景 其三 珊瑚井
作者：黄志尹
朝代：明

池畔珊瑚井，井水通潮汐。潮见珊瑚波，汐见珊瑚石。
浮邱八景 其二 晚沐堂
作者：黄志尹
朝代：明

冠盖息尘鞅，晚登休沐堂。渔樵无旦暮，竟日得徜徉。
浮邱八景 其五 留舄亭
作者：黄志尹
朝代：明

六合并于秦，仙踪从此去。遗亭亦俨然，玉舄知何处。
浮邱八景 其八 听笙亭
作者：黄志尹
朝代：明

王子浮邱侣，罗浮宇内山。凤笙来往处，笙响落人间。
浮邱八景 其六 朱明馆
作者：黄志尹
朝代：明

一从归粤社，仙馆日投閒。咫尺罗浮路，丹梯尚可攀。
浮邱八景 其四 大雅堂
作者：黄志尹
朝代：明

大雅久不作，正声今在兹。虞廷赓歌日，山斗起遐思。
浮邱八景·紫烟楼
作者：黄志尹
朝代：明

高楼生紫烟，遍绕琅玕树。一出西郭门，仿佛函关路。冠盖息尘鞅，晚登休沐堂。渔樵无旦暮，竟日得徜徉。池畔珊瑚井，井水通潮汐。潮见珊瑚波，汐见珊瑚石。大雅久不作，正声今在兹。虞廷赓歌日，山斗起遐思。六合并于秦，仙踪从此去。遗亭亦俨然，玉舄知何处。一从归粤社，仙馆日投閒。咫尺罗浮路，丹梯尚可攀。渺渺蓬莱山，茫茫今古宙。洪厓曾否来，谩挹浮邱袖。王子浮邱侣，罗浮宇内山。凤笙来往处，笙响落人间。
浮邱社怀赵太史
作者：黄志尹
朝代：明

逸客尊开晚沐堂，堂前丛桂起相望。美人恰伴青春去，彩笔空悬白昼长。识面独惭歌下里，知音谁与究全唐。双溪三洞名山在，杖屦遨游自一方。
海珠饯别
作者：黄志尹
朝代：明

暂把纶竿俯碧浔，故山回首隔云林。烟霞兴有巢由癖，猿鹤盟同岁月深。在野久忘弹铗念，临渊因起羡鱼心。晚潮逆浪兼天涌，真怕人间果陆沉。客途秋月带愁看，此夜凭虚慰所欢。玉宇四空涵古刹，澄波千顷漾旃檀。羿娥有影归溟渤，和璧无因碎激湍。窃庆卑栖真得地，一区门外即江干。
海珠饯别·其一
作者：黄志尹
朝代：明

暂把纶竿俯碧浔，故山回首隔云林。烟霞兴有巢由癖，猿鹤盟同岁月深。在野久忘弹铗念，临渊因起羡鱼心。晚潮逆浪兼天涌，真怕人间果陆沉。
海珠饯别·其二
作者：黄志尹
朝代：明

客途秋月带愁看，此夜凭虚慰所欢。玉宇四空涵古刹，澄波千顷漾旃檀。羿娥有影归溟渤，和璧无因碎激湍。窃庆卑栖真得地，一区门外即江干。
游七星岩
作者：黄志尹
朝代：明

北斗悬岩日月旁，跻攀曾共憩云房。遥连碧渚疑银汉，聊当仙槎泛野航。昼永千峰函瑞彩，夜深诸岛竞寒芒。诘朝东逐罗浮路，回首烟霞自一方。星岩洞壑转霏微，岛有流霞淑气归。近晓不随明月去，当空常伴白云飞。谈禅尽日充僧咀，听法移时淬客衣。仙尉投閒将老地，也曾卜筑傍渔矶。六十馀龄物外身，携儿岩壑避嚣尘。临期结侣皆名士，隔日逢僧即故人。入洞再搜前钻刻，缘厓犹认昨嶙峋。尚平已毕寻常累，拟倩归航一怆神。
游七星岩·其一
作者：黄志尹
朝代：明

北斗悬岩日月旁，跻攀曾共憩云房。遥连碧渚疑银汉，聊当仙槎泛野航。昼永千峰函瑞彩，夜深诸岛竞寒芒。诘朝东逐罗浮路，回首烟霞自一方。
游七星岩·其三
作者：黄志尹
朝代：明

六十馀龄物外身，携儿岩壑避嚣尘。临期结侣皆名士，隔日逢僧即故人。入洞再搜前钻刻，缘厓犹认昨嶙峋。尚平已毕寻常累，拟倩归航一怆神。
游七星岩·其二
作者：黄志尹
朝代：明

星岩洞壑转霏微，岛有流霞淑气归。近晓不随明月去，当空常伴白云飞。谈禅尽日充僧咀，听法移时淬客衣。仙尉投閒将老地，也曾卜筑傍渔矶。
谒李忠简公祠
作者：黄志尹
朝代：明

龙图遗像背禅堂，具见丹心的向阳。四面洪涛涵正气，一庭明月自清光。生膺男爵无馀禄，殁著贤声有抗章。血食万年香火地，绳家名世代成行。
镇海楼眺望
作者：黄志尹
朝代：明

共倚层楼俯大荒，粤都形胜自金汤。神州望切丹心炯，化国恩深白日长。烟火万家周井牧，河山千里汉封疆。中原岂直秦关险，犹有东南百二强。
老圃书堂
作者：黄思永
朝代：明
体裁：五言律诗

瓜地书庐僻，柴门阚碧流。波光摇席冷，山色入帘幽。琴抚听《黄鹄》，樽开近白鸥。芳邻有如此，宜尔赋归休。
夜思
作者：黄惟楫
朝代：明

草色烟光向晚凄，望乡人自滞淮西。风传鼓角更初转，霜落关河斗渐低。梦欲成时逢雁过，愁方生处有乌啼。家书仓卒应难达，不是秋来醉懒题。
太室
作者：黄承元
朝代：明
体裁：七言律诗

万叠长峦卧紫烟，几朝名刹倚诸天。嵩门晓控真人鹤，玉柱晴飞太乙泉。绿字碑函唐禅日，苍崖树老汉封年。扪萝若遇浮丘子，便欲餐霞薄世缘。
少室
作者：黄承元
朝代：明
体裁：七言律诗

携筇何处问三花，望入层岚路不赊。雨过半空悬石髓，云消九顶见莲华。珠林月挂神光锡，玉洞丹留子晋砂。极目更怜残照里，群峰片片倚青霞。
霜天晓角
作者：黄承圣
朝代：明

春日小窗独坐，闻鹧鸪声有感凄凉晓色，衣带云英湿。芳草春来破冻，阑干外、一痕碧。鹧鸪声正急，绿窗人怨泣。休向东皇诉恨，狂风在、女墙侧。
秋日过语溪小憩吕园即事
作者：黄承昊
朝代：明
体裁：五言律诗

秋暑名园憩，阴浓凉自生。影花临砌弄，飞翠隔帘明。曲沼矜鱼乐，深林变鸟声。宛然濠濮处，尽足惬幽情。
过长沟见蜀山湖荷花沿堤二十里有作
作者：黄承昊
朝代：明
体裁：七言绝句

云山渺渺水浟浟，香满长堤物外秋。只少若耶溪上女，乘潮一弄采莲舟。
间居夜雨二首·其一
作者：黄承昊
朝代：明
体裁：五言绝句

夜半潇潇竹，轻寒枕上侵。明朝无别事，风雨不关心。
间居夜雨二首·其二
作者：黄承昊
朝代：明
体裁：五言绝句

多少间花草，朝朝抱瓮忙。园丁今夜睡，晏起亦何妨。
江上送陆伯生东归
作者：黄承玄
朝代：明
体裁：七言绝句

瓜步洲前归思浓，金焦忽送五更钟。一帆羡尔乘潮去，数遍吴山到五茸。
送人南归
作者：黄承玄
朝代：明
体裁：七言绝句

落日骊歌酒一觞，大河明月引归航。离情恰似东流水，一路随君到故乡。
葛仙坛
作者：黄拱寅
朝代：明

探奇载酒兴偏赊，指点仙踪物外誇。青似朱明台畔草，芳馀勾漏县中花。闲身赢得频支杖，近阪还堪学种瓜。试问遗丹今在否，怜余同是野人家。
夏日珠江宴集
作者：黄持衡
朝代：明

雁翅城边小雨垂，高台面面海风吹。潮奔健马排金刹，云驾残虹吸玉池。鲛室鸣机劳素女，龙宫听法舞冯夷。酒阑僧定禅关暮，鼓柁洪涛纵所之。
悼吴氏
作者：黄敏
朝代：明
体裁：七言律诗

春楼珠箔捲东风，几度偷弹泪粉红。艳质岂期黄壤隔，香魂应逐綵云空。解将遗事留身后，尽忘前言在耳中。杏蕊梅花俱一梦，悠悠深恨锁幽宫。
见梅花有怀
作者：黄文琳
朝代：明
体裁：五言律诗

梅花初破腊，千里忆同心。欲寄怜途远，将攀愁雪深。烟生极浦晚，日落半溪阴。倚阁情无限，凄然望碧岑。
孟尝君养士处
作者：黄时
朝代：明
体裁：七言绝句

官桥垂柳袅阑干，古薛遗墟驻马看。食客三千容易散，至今惟说一冯驩。
题颜宗湖山平远图卷
作者：黄时俊
朝代：明

隐约沙明宿雾开，依稀树断白云隈。水边人自陇头出，天际帆从山外来。
次潞河
作者：黄旸
朝代：明
体裁：五言律诗

朝发蓟门道，暮宿潞河湾。落日如有意，为我驻西山。雁影水云外，砧声烟树间。时逢瀛洲侣，共泛仙舟还。
读水程
作者：黄显
朝代：明

太庙应禅峡，终朝近梵宫。往来均履顺，动静各悬空。舟楫资人力，波涛擅帝功。夜梦莫须有，天机将无同。
忆昔行
作者：黄晟元
朝代：明

梦断高唐几度秋，白杨风急水东流。可怜艳骨知多少，青冢垒垒尔独留。
游镜山
作者：黄景
朝代：明
体裁：七言绝句

偶陪冠盖觅残春，傍水幽花一树新。莫惜对花成酩酊，明春风雨欲愁人。
观音水洞
作者：黄景
朝代：明
体裁：七言律诗

水蓄重岩影自空，白云穿破碧玲珑。数回侧路通蛟室，一隙幽光漏紫宫。翡翠寒凝愁向日，银花浪点怯翻风。从流出海南天外，为说慈悲此处同。
锦水归帆
作者：黄景
朝代：明
体裁：七言绝句

六幅蒲帆落夕阳，船头箫鼓杂鸣榔。长江巨浪都经过，放酒高歌是乐乡。
镇东楼
作者：黄景夔
朝代：明
体裁：七言律诗

城角声催独倚阑，海门斜月转云端。清辉近水应先得，永夜中天正好看。风露欲流平野阔，星河不动夕烽寒。早朝待踏长安路，清影疏槐带马鞍。
何太常悌邀步南郊睹圜丘享殿斋宫诸制恭述
作者：黄景昉
朝代：明
体裁：五言排律

皇矣穹窿广，君哉制作殊。改弦歆世庙，分祀别留都。日练金支秀，春回华盖趋。竹官灵放怫，羽客韵虚无。茧栗三牺用，瓜华百末敷。篆烟飏郁鬯，罳影入珊瑚。富妪坛仍峻，高皇座稍隅。殿询公玉带，庭接鬼庾区。忆昔陪清跸，于兹享大雩。鸟衔斋馔素，沙点布袍乌。重许窥阊阖，须知辨濮泸。帝真云汉主，天转斗牛枢。禁地人雍肃，祠官汝敏肤。秩从夷典礼，伦始契司徒。谁献河东赋，空吹冀北竽。戚干容肄雅，卿景合赓虞。
常州赠别
作者：黄景昉
朝代：明
体裁：七言律诗

雪拥高城客路赊，不禁思汝倍思家。尚看一夜常州月，已分三春北地沙。席上谁同玉麈尾，市中自爱白羊车。悬知雄剑终当会，记向姑苏问莫耶。
桃源行为罗太公八旬寿
作者：黄景昉
朝代：明
体裁：古风

武陵三月桃花妍，千株夹水系渔船。花下昼静少往还，中有仙人抚清弦。衣冠犹是秦汉前，庞眉鲐背称华巅。摊书嗜古忘岁年，稗官野史咸精研。不愿通籍守园田，有子六翮飞冲天。逢翁八帙开寿筵，假归綵袖舞褊褼。邀我为君奏瑶篇，昔予曾到楚江边。问津愧无渔人缘，桃花流水春依然，一花一实岁六千。
赠陆嗣端年丈时以水部郎小谪
作者：黄景昉
朝代：明
体裁：七言律诗

经年监厂独贤劳，玉勒珠弓金错刀。如汝火绳犹见谪，是谁锦瑟更能操。蓟门戈甲连遵永，麟阁丹青想鄂褒。仍送封书留御榻，主恩终念汉功曹。
雨宿西塔寺
作者：黄景昉
朝代：明
体裁：五言律诗

款客不园堂，禅房与野航。歌从茶井过，梦借药灯凉。潦倒凭双屐，羁栖念众香。旅人复此雨，愁费老僧粮。
甲辰下第出都门留别家仲
作者：黄景章
朝代：明
体裁：七言律诗

几年萧瑟敝裘归，又见阳春蔼帝畿。双剑龙蟠精久射，一鹏水激怒先飞。相逢争羡翔云路，此去谁怜逐钓矶。辇出上林承宴对，愿言玉树借相依。
双沟晓行
作者：黄朝宾
朝代：明

听鸡骑马出双沟，白草荒原绿未抽。吹面北风寒猎猎，不知春在帝王州。
喜欧桢伯虞部致政南归复海西社
作者：黄朝宾
朝代：明

十载鹓鸾汉未央，一朝龙卧海天长。风云自绕黄金阙，松桂先开绿野堂。函谷气占关令尹，鉴湖恩沐贺知章。旧游结社诸朋在，添得梅花水部香。
送陈山人读书罗浮
作者：黄朝宾
朝代：明

四百峰高日月回，橐书从此谢氛埃。遥分木客藤萝幔，更上麻姑锦绣台。石臼晓春红翠响，玉笙宵奏凤凰来。澄心静夜丹光里，七十璇房次第开。
送陈明府
作者：黄朝宾
朝代：明

十载交情尚布衣，二天为别思依依。粤王台下甘棠在，姜相峰前倦鸟归。下榻自惭徐孺子，登堂曾对谢玄晖。彭湖秋水他宵月，应照芦花两钓矶。
水洞寺
作者：黄朝聘
朝代：明
体裁：七言律诗

象眠山下暂停骖，谩尔凭高俯碧潭。花外百川归绝壑，雨馀千丈起晴岚。寻幽避俗须何处，漱石餐霞此独堪。分付仆夫休促辖，跻攀未已兴初酣。
咏栀子花
作者：黄朝荐
朝代：明

兰叶春以荣，桂华秋露滋。何如炎炎天，挺此冰雪姿。松柏有至性，岂必岁寒时。幽香无断续，偏于静者私。解酲试新茗，梦㢠理残棋。宁肯媚晚凉，清风匝地随。
咏栀子花
作者：黄朝荐
朝代：明
体裁：古风

兰叶春以荣，桂华秋露滋。何如炎炎天，挺此冰雪姿。松柏有至性，岂必岁寒时。幽香无断续，偏于静者私。解酲试新茗，梦迥理残棋。宁肯媚晚凉，清风匝地随。
次徐良夫谢云林倪处士耕云王照磨韵
作者：黄本
朝代：明
体裁：古风

子猷昔访戴，兹事已千秋。沿洄清剡曲，冒雪乘扁舟。孰知继高兴，乃复有此流。飘飘云林子，采药偶暇休。因偕浮光翁，如仙下玄洲。寻彼孺子宅，远枉来溪头。况值数文彦，才质皆清修。相携至奇境，俗侣奚可求。初临回川禊，复入平麓游。挥觞肆灌浃，狎坐相谈优。今虽迹已陈，乃作佳话留。吾尝羡当日，良会诚绸缪。何人获佳句，夜览林堂幽。挑灯续吟久，寒角鸣西楼。
题江霅川长江图·其一
作者：黄本
朝代：明
体裁：五言绝句

弋罢棹歌回，斜阳映衰柳。何处最秋多，湘南断矶口。
题江霅川长江图·其二
作者：黄本
朝代：明
体裁：五言绝句

飞雁带秋来，汀芦风夕响。曾恐钓违时，扁舟送潮往。
吴子芳枫林牧隐
作者：黄枢
朝代：明
体裁：古风

露晞春草细，林远青枫长。中有沮溺徒，结庐先陇旁。于焉可耕稼，自牧牛与羊。搢腰笛竹短，插笠山花香。犊饱夕言归，濯足涧月凉。喟彼尘世人，马蹄终日忙。横眠绿草嫩，肯羡金鞍光。老农愿卜邻，持鞭白云乡。招手金华仙，与尔相翱翔。
婺州竹枝词
作者：黄枢
朝代：明
体裁：词

桃花雨晴春水生，东风去船如箭行。鲤鱼活煮兰溪酒，蓬底醉眠江月明。
冬日游陈山
作者：黄某
朝代：明
体裁：七言律诗

乘兴凭高日未曛，苍苔屐齿自纷纷。林深出涧有流水，雪霁满山多白云。一榻琴声凭鹤听，半床松影与僧分。惭余未脱尘凡迹，欲寄乡心到雁群。
访僧多宝寺
作者：黄栻
朝代：明
体裁：七言绝句

古寺寻僧木叶丹，楼台空锁白云寒。还看昨日相期处，风扫残经坠石坛。
月夜纪事
作者：黄梦泮
朝代：明

今夕是何夕，无云天自明。凉风时拂袖，鸣鸟自呼朋。香从花里至，露向月中零。云去山还在，歌喧鸟不惊。行行独成话，望望难为情。枕月数今古，茵花思废兴。坐疲起倚石，睡倦复行庭。细咏数章律，连倾七碗擎。炉香一再换，谯鼓两三更。梦醒疑未定，独步向前听。
单隐君行可招集来凤亭
作者：黄梦说
朝代：明

亭台山次急，楼阁倚窗虚。瞻眺真来凤，临流岂羡鱼。岩花明腊酒，庭草曳春裾。独愧久摇落，相过意气馀。名园非独乐，招我酌山泉。孤凤翔丹阁，群貂集绮筵。花阴移席上，草色遍阶前。兴洽林塘晚，山城生紫烟。
单隐君行可招集来凤亭·其一
作者：黄梦说
朝代：明

亭台山次急，楼阁倚窗虚。瞻眺真来凤，临流岂羡鱼。岩花明腊酒，庭草曳春裾。独愧久摇落，相过意气馀。
单隐君行可招集来凤亭·其二
作者：黄梦说
朝代：明

名园非独乐，招我酌山泉。孤凤翔丹阁，群貂集绮筵。花阴移席上，草色遍阶前。兴洽林塘晚，山城生紫烟。
同吴使君明卿游海珠寺时明卿调守高州
作者：黄梦说
朝代：明

孤寺悬珠跨碧流，水天一色四围秋。波心龙起云连槛，夜半僧归月满舟。神物何年离合浦，胜游此地近浮丘。由来宦业憎才子，念旧聊为竟日留。
同胡学宪伯贤集文昌阁
作者：黄梦说
朝代：明

并辔江头洗玉瓶，仙宫凝望壮怀生。寰中禹迹河山丽，象外尧天日月明。杖点浮云千虑破，花飞閒幔九愁轻。直须酩酊酬佳景，休问谁为眼独醒。
清明日同汤郡丞新之林刺史汝遂卢明府贤甫登豸山
作者：黄梦说
朝代：明

一眺名山便息机，况逢佳节柳依依。翔风燕子穿松径，尽日渔翁坐钓矶。夹岸苍茫云气合，中流湍急浪花飞。凭栏共羡沧洲好，长啸天门未忍归。
送同年郭笃周右辖滇中
作者：黄梦说
朝代：明

贤书忆共奏明光，羡尔薇垣紫绶长。万里风烟连弄栋，三秋道路下瓜阳。传家旧识乔卿服，屏翰从看召伯棠。携手预愁明发后，苍茫何处问行藏。
鲤桥春浪
作者：黄梦说
朝代：明

划然断岸水连空，一色波光上下同。瞻眺尚馀题柱意，往来犹羡济川功。渔舟历乱晴霞外，雁塔嵯峨夕照中。未许暴腮随野浪，还看奋鬣薄苍穹。
三月六日斋中新燕
作者：黄梦鸿
朝代：明

剑倚孤斋及暮春，双双紫燕忽相亲。谩寻知是新梁栋，对语惊飞旧主人。入户片时栖息定，衔泥当日往来频。伫看挟子飞腾去，亦暂为巢寄此身。
登镇淮楼
作者：黄梦鸿
朝代：明

缥缈飞楼景色佳，凭高一望遍天涯。蜀山西去连三楚，淝水东来带两淮。近市碧烟斜日起，远村芳树暮云霾。仲宣徙倚应词赋，暂息尘机散旅怀。
秋夜行舟
作者：黄梦鸿
朝代：明

望断青山夕照残，飘然一叶度更阑。波浮皓月涛声细，帘入清风露气寒。明灭渔灯依极浦，参差雁影落前滩。升平不用刘琨舞，行路空嗟世上难。
秋日扬子舟中
作者：黄梦鸿
朝代：明

木兰此日泛秋清，去去潮生两岸平。杜若洲前飞鹭急，芙蓉江上浴鸥轻。开函欲检观涛赋，卷幔翻含击楫情。正值斜阳方独酌，舟人指点石头城。
坡山
作者：黄榴
朝代：明

药圃芝田纵一游，人间元亦有丹邱。穗含春意千年在，石吐寒光万丈浮。留客鸟啼云外树，寻真人倚月边楼。骑羊仙子今何在，芦叶萧萧水自流。
峡山飞来寺
作者：黄榴
朝代：明

美哉江上亭，乐矣泉中水。挹泉识亭名，定心亦泉理。涓涓靡晦明，混混无终始。静定蓄天光，畴能测兹泛。野猿啼向人，老衲卧隐几。至人独冥会，对此屡徙倚。未论涤尘嚣，酌之等石髓。云何柴桑诗，乐饥忘此止。我诵泉亭篇，惕然悟深旨。长歌震林木，大啸惊鸟起。安得定心者，来共挹崖泚。
三塔
作者：黄正色
朝代：明
体裁：五言律诗

诸天开霁色，烟水望中分。塔影摇清汉，钟声响白云。鸟迁双树晓，僧定异香闻。羡尔空林下，翛然隔世氛。
南乡子
作者：黄正色
朝代：明

清世愧无能，窃得微阶正不胜。天地包容投远塞，相应，投杼慈亲本爱曾。静坐读伽楞，百念几同二月冰。朔漠荒寒虽特甚，休憎，古训从来只自惩。
樱桃
作者：黄正色
朝代：明

塞外含桃五月红，一尊相对晚来风。高情不在羲皇下，清梦常牵江水东。荐庙久虚支子位，承恩敢望大明宫。诘朝又值蒲觞会，须信人间似转蓬。
空明水石
作者：黄正色
朝代：明
体裁：七言律诗

空明一碧水沉沉，欲觅苏书石上寻。却得风尘来短棹，不须幽讨入长林。月生自醒岩栖鸟，云到常连乱竹阴。高阁已灰潭未改，夜深还似有龙吟。
苦菜二首
作者：黄正色
朝代：明

但得菜根俱可啖，况于苦荬亦奇逢。初尝不解回甘味，惯醉方知醒酒功。茹素无缘荤未断，禅宗有约障难空。北窗入夏稀盘饾，莫厌频频饷阿侬。盘餐落落对瓜畦，杜撰人间苦荬齑。嫩绿浮羹莼让滑，微酸入口舌应迷。野人生计谁云薄，藿食家风未是低。为报青蝇莫相点，欲随芹曝献金闺。
苦菜二首·其一
作者：黄正色
朝代：明

但得菜根俱可啖，况于苦荬亦奇逢。初尝不解回甘味，惯醉方知醒酒功。茹素无缘荤未断，禅宗有约障难空。北窗入夏稀盘饾，莫厌频频饷阿侬。
苦菜二首·其二
作者：黄正色
朝代：明

盘餐落落对瓜畦，杜撰人间苦荬齑。嫩绿浮羹莼让滑，微酸入口舌应迷。野人生计谁云薄，藿食家风未是低。为报青蝇莫相点，欲随芹曝献金闺。
巫山一段云
作者：黄氏
朝代：明
体裁：词

巫女朝朝艳，杨妃夜夜娇。行云无力困纤腰。媚眼晕春潮。阿母梳云髻，檀郎整翠翘。起来罗袜步兰苕。一饷又魂销。
移居戴溪二首·其一
作者：黄永同
朝代：明
体裁：七言律诗

飘零四十赋归欤，蓬鬓萧条白有馀。八口两年三徙室，五湖千里独浮居。为农未得甘为圃，学剑无成更学书。营却菟裘将待老，自锄荒径护山樗。
移居戴溪二首·其二
作者：黄永同
朝代：明
体裁：七言律诗

风尘南北漫踌躇，泽畔行吟又卜居。喜有渔樵堪问答，尚因书卷费舟车。閒栽篱槿围红苋，俗当园蔬种白鱼。林外跫然偏色喜，好储斗酒待长沮。
出长安刘抑之姚元素见别三绝·其一
作者：黄汝亨
朝代：明
体裁：五言绝句

长安日以远，孤月照单车。莫忘别来意，逢人数寄书。
出长安刘抑之姚元素见别三绝·其三
作者：黄汝亨
朝代：明
体裁：五言绝句

三年经一别，几见柳条黄。莫洒西风泪，相看鬓已霜。
出长安刘抑之姚元素见别三绝·其二
作者：黄汝亨
朝代：明
体裁：五言绝句

尽日逐车尘，萧疏送别人。明知前路暮，且复片时亲。
初秋过英山迟刘幼安先生
作者：黄汝亨
朝代：明
体裁：古风

暑气清雨馀，凉飙起秋夕。越陌揽稻穰，穿丛度林隙。涉津既得崖，入山讵分席。白鸟下飞翻，明湖坐澄碧。缅怀物外人，相将品岩石。
宿碧云寺
作者：黄汝亨
朝代：明
体裁：五言律诗

石径馀清霭，琳宫护翠微。孤亭秋月下，半榻暮云归。桂馥林间集，泉声竹里飞。安禅吾亦适，虚白坐相依。
径山看竹
作者：黄汝亨
朝代：明
体裁：五言律诗

竹色自可爱，无如此径深。千秋寒玉立，万亩绿云沈。远窦窥天入，清光覆地阴。泠泠秋响切，到处奏嵇琴。
新嘉驿亭
作者：黄汝亨
朝代：明
体裁：五言律诗

结阴深驿舍，即与世喧分。小涧偏沈日，孤亭亦贮云。藤萝秋兴寂，林响暮还闻。不觉移时坐，衔杯半入醺。
新安山中
作者：黄汝亨
朝代：明
体裁：五言律诗

行行山不尽，冉冉日何迟。泉响递松涧，花香散竹篱。晚风樵子径，落照酒家旗。草屋烟林里，遥思借一枝。
晚晴天阙坐眺
作者：黄汝亨
朝代：明
体裁：五言律诗

绝顶联趺坐，划然天阙开。云光群岫拥，雨气大江回。树杪分馀照，衣裾点湿苔。归来松下宿，禅诵暮钟催。
朝发彭城北看云
作者：黄汝亨
朝代：明
体裁：五言律诗

荒城初日上，广野晚云平。近树绿全没，远峰青半明。非烟容若绾，未雨意偏盈。一望真无限，漫漫何处生。
朝发盘山饭千像寺
作者：黄汝亨
朝代：明
体裁：七言律诗

初日盘峰爽气侵，薄云轻骑上高林。石横晓岫千岩竞，泉落秋涛万壑沈。鸟道偶穷松下路，僧家小隐涧边阴。胡麻饭罢寻诸佛，乱点山容散紫金。
游径山
作者：黄汝亨
朝代：明
体裁：古风

扰扰不耐为尘客，夙昔爱看名山色。朝登东目及西目，处处秋林见山骨。径山石上层云蒸，凌霄撇日如秋鹰。风吹万竹声泠泠，钦师慧老嗣明灯。径山和尚知我至，迎问东西目何似。我言千丈岩断狮子吼，秋色长空绝文字。
游焦山
作者：黄汝亨
朝代：明
体裁：五言排律

末照流晴艳，长风薄暮潮。山藏江寺古，林引海门遥。露气通丹井，云根长药苗。鹤书丰草护，鳌背袐岩超。灵境真无匹，仙人不可招。翛然遗世想，万籁寂松寥。
登摄山
作者：黄汝亨
朝代：明
体裁：古风

委曲历岩岫，振衣摄山顶。心目顿以豁，廓然开一境。达观无近怀，高步寄遐引。林壑涨松涛，虚空堕云影。远雾羃大江，荒烟迷万井。东南拆吴楚，揽之若浮梗。吾生嗟有涯，意气讵能骋。闻兹有灵药，可使颓龄永。愿与山僧期，依缘同结静。
翠微庵
作者：黄汝亨
朝代：明
体裁：五言律诗

山曲多精舍，宜人独翠微。涧深流作枕，云冷石为衣。坐拥一峰紫，杯邀片月辉。不须留客憩，自可憺忘归。
自君之出矣
作者：黄汝亨
朝代：明
体裁：乐府曲辞

自君之出矣，流涕沾裳衣。愿为车下尘，随君车上飞。自君之出矣，杨柳垂河塘。眷兹春时青，常恐秋来霜。自君之出矣，荷花发清池。堕为水中泥，结为藕中丝。
荪谷
作者：黄汝亨
朝代：明
体裁：五言排律

横溪凡几度，别是一林幽。崖断凭桥合，泉寒带雨流。旧龛沉佛火，新竹护书楼。支许人俱往，烟霞气自投。片阴堪结夏，高树飒含秋。便欲悬双屐，还为胜地留。
西山
作者：黄汝亨
朝代：明
体裁：古风

悠悠逆旅间，忽忽意不展。振策西掖门，伫览西山巘。北风纷车尘，晓日出林晛。遵涂泛州渚，披草践平衍。水清既近瞩，峰远亦流缅。故术寻崄嵚，新蹊递深浅。灵岩恣冥搜，秋容历馀眄。营魄境互托，贵贱理无选。微尚傥有惬，非誉自兹遣。
寄家书口占
作者：黄汝亭
朝代：明
体裁：七言绝句

柳岸风来九月秋，片帆一夕过扬州。乡心无限书难尽，残吹数声移晚舟。
樵风泾
作者：黄汝亭
朝代：明
体裁：七言绝句

水南门外耶溪东，多少游人棹短篷。一自仙郎移羽箭，晚风归去趁樵风。
送张肃之归山阴
作者：黄汝亭
朝代：明
体裁：七言绝句

青溪明月碧梧林，一片秋光荡远岑。正好邀欢歌子夜，不堪雪棹入山阴。
人日同诸子御书楼观雨
作者：黄泰
朝代：明

一雨群皆喜，今朝情亦均。半生五十日，相对二三人。意气楼中远，园林眼下新。只须多美酒，容易度芳春。
春日登粤王台
作者：黄泰
朝代：明

高台寂寂暮烟横，策杖逢春阴复晴。芳树影斜蝴蝶舞，锦茵寒薄鹧鸪行。浮云依旧过溟海，舞袖何时散几楹。一笑繁华自今古，醉寻鸾道草青青。
江门早春
作者：黄泰
朝代：明

阴云漠漠暗斜晖，人在高楼未可归。溪树乍含新雨露，山川空对旧柴扉。孤村岁暮千寻梦，一客江春百事违。尊酒莫辞阮籍饮，海门风急柳烟微。
临安即景
作者：黄泽
朝代：明
体裁：五言律诗

临安多沃土，宜麦复宜蚕。塔影残王墓，钟声净土庵。吴衣矜白苧，越果重黄柑。父老何为者，官亭候使骖。